Thawngṭha: US cozah nih Myanmar rammi paoh US ah thla 18 chung um le rianṭuannak nawl a pek hna - THE CHIN EXPRESS\nThawngṭha: US cozah nih Myanmar rammi paoh US ah thla 18 chung um le rianṭuannak nawl a pek hna\nUS President Biden acozah nih, US um Myanmar rammi paoh cu thla 18 chung um le rianṭuannak nawl a pek hna.\nUS Lahwahkah (DHS) Vuanci Pu Alejandro Mayorkas nih, “Myanmar rammi cu Caankarlak Runvenmi Dirhmun (Temporary Protected Status – TPS) ah kan chiah hna,” tiah a thanh.\nCucaah, US um Myanmar rammi paoh cu thla 18 chung US ah umnak nawl le rianṭuannak nawl an ngei cang.\nAtu lio US Lahwahkah (DHS) vuanci\nDHS Vuanci nih, “Myanmar ralkap nih uknak an fir i mipi an thahnawn hna caah an ram chung hmun tampi ah mipi harnak an tong i an him lo, cucaah atu bantukin Caankarlak Runvenmi Dirhmun (TPS) ah kan chiah hna nak hi si,” ati.\nMarch 11, 2021 tiang US ram ah phungning tein a ummi Myanmar rammi paoh cu tu hnu thla 18 chung US ah umnak nawl le rianṭuannak nawl pek dih an si.\n“Na visa a thi cang, cu e kha e” tiin tlaih le Kawlram kuat nan tong lai lo.\nCawh sual lo ding – Mah thawngpang hi ‘refugee’ in US a phanmi Chinmi le tlangmi he zeihmanh aa sai lo. Nannih cu thih tiang um le rianṭuannak nawl a ngei cangmi nan si. Kum 5 hnu ah US Citizen soknak nawl hmanh a ngeimi nan si (nannih cu ‘Myanmar rammi’ ti nan si ti lo). Hi cu Myanmar passport in US a tlawngmi, rianṭuanmi le sianginn kaimi he lawng aa sai.\nCaankarlak Runvenmi Dirhmun (TPS) cu zei dah asi?\nRam 1 ah buainak silole kokek ral fak tuk a um tikah US cozah nih US um kha rammi pawl kha ‘an ram an kir cun an him lo sual lai’ tiin an ram thil sining a ṭhat hlan chung US ah um le rianṭuanak nawl a pekmi hna asi.\nEl Salvador, Haiti, Nepal, Honduras, tbk. pawl zong US nih TPS a pek hna.\nCun, ramkhel buainak in a khatmi Venezuela rammi pawl zong TPS a pek ve hna caah US um Venezuela rammi ting 3 (300,000) hrawng cu US ah caankarlak um le rianṭuannak nawl an ngei ve.\nUS ah Myanmar passport in Myanmar rammi zeizat dah an um ti cu DHS nih a langhter lo caah kan hngal lo.\nTPS cu US ah thih tiang umnak nawl asi lo. Myanmar rammi cu acunglei kan langhter bantukin thla 18 chung lawng asi.\nNain, thil sining hoih in US cozah nih a sauhte khawhmi asi. El Salvador, Haiti, Honduras, tbk. pawl zong a sauhpiak lengmang hna. A sauh lo ahcun a caan a dih tikah Myanmar ram a kir lomi cu DHS nih tlaih le khirh nan si te lai.\nA hngal rih lomi um aikun – ramdang ahcun Lahwahkah cu Ramchung Vuanci Zung tangah a um. Ramchung Vuanci Zung nih lahwahkah/mi lutchuak, palek, ramchung himnak, tbk. vialte ṭuanvo a lak dih.\nSinain, US ram ahcun Lahwahkah cu amah dang tein vuanci zung pakhat asi ve i Ramchung Vuanci Zung cu amah dang tein a um ve, an ṭhen hna. Lahwahkah Vuanci Zung (DHS) nih US mi lutchuak, palek, ramchung himnak, ralhrang, computer le internet himnak, tbk. vialte a tlaih dih. Ramchung Vuanci Zung (DOI) nih cun kokek panchian, nunphung hmunhma, tbk. pawl a zohkhenh hna.\nKawl Ralkap nih Falam pengah biakinn telh in inn 4 an khangh


Trump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. – Hakha Cherry\nTrump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai.\nNH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung. A chim bang in Chinmi (Laimi) tamdeuh cu Trump khi hruhttanh le molhttanh in an ttanh.\nTrump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. Silole ca an ttial tik le comment an pek tik zongah ralring te le fimkhur tein an ttial lai. Asinan a tamdeuh cathiam lo, fim lem lo, carel bal lo, Khrihfa tha le a fel zong a si lomi, le a piangthar lo deuh pawl cu Biden a ttanhtu kan cungah nan thinhar lai, nan kan huat lai, holh ttha lo le holh dawh lo nan hmang lai, hehtiah nan kan volhpamh lai.\nAtak te cun Biden a ttanhtu pawl thluachuah nan kan pek a si ko/thluachuah nan kan hampiak bantuk a si ko. Mahti bia ttha lo le thinhar in biachiakha nan chim ruangah nan Khrihfa nun le ziaza a rawk dih i thluachuah hmuh lonak le hmailei nan lamthluan ah lamtluang lonak lawng a miak nan hmuhmi a si ko lai. Mahtluk in nan kan ti nan kan nih cu kan in hua hna lo. Kan in dawt thotho ko hna. Miphun khat cu pei kan si cu kan ti. Nan chungah thlarau ttha lo a lut zong kan hngalh ko i mah ruangah fawh thla zong kan in campiak hnanak a si cu.\nMolhttanh le hruhttanh in Trump a ttanhtu tamdeuh pawl khi zoh hna hmanh uh law, a piangthar lomi, a fel lomi, Khrihfa ttha a si lomi, carel bal lo, a fim lem lo, fa le cawnpiak zong a thiam lomi, Bible a rel bal lomi, thla zong a cam bal set lomi, pumhkhawmh zong a fel lomi, thawhhlawm thawh zong a hmang lem lomi, misifak bawmh zong a hmang lem lomi, cawnnak zong a nei lomi deuh pawl an si ko lai. Khrihfa biaknak le cawnpiaknak cu hruhttanh le molhttanh lawng in an ttanh ko lai.\nRamdang ummi Trump ttanhtu tamdeuh pawl khi Laitlang an khua cio ah va tlung hna seh law an khua khuabawi ttuanding hmanh ah thim duh lo dingmi lawngte an si lai. Aruang cu Laica hmanh ttha tein ttial thiam lo pawl, Kawlca zong a rel le a holh a thiam lomi pawl lawngte an si caah Laitlang khuate khuabawi ca hmanh ah thim duh lo ding lawngte an si. Mah bantuk minung pawl nih khin teh Pathian duhmi tuah le biakdan teh an thiam hnga maw ka ti. Keicu ka zum bak hna lo. Pathian duhnak tuah le zulh, biakdan zong an thiam bal lai lo. An i fiang bal lai lo.\nAruang cu an fim lo tuk i an chungah thlarau ttha lo a luh ruangah a si ko lai. Hruhttanh le molhttanh in Trump a ttanhtu, Laimi (Chinmi) a tamdeuh pawl, Vancung khua i nan kai ahcun Isarel miphun million 6 leng a rak thattu hna, Adolf Hitler, ISIS le Musalim ralhrang pawl zong an kai ve ko lai. Biden a ttanhtu pawl nih Trump a ttantu pawl, Lai thluak le Lai ruahnak lawng in a nungmi pawl, kan in dawt ko hna ti kha philh hlah u.Credit-Van Tum\nPresident Trump nih cun minung pakhat nih $2000 cio ngah kho ding in congress a fial hna.\nTrump caah Abiapi Bik Georgia


George Floy A Thattu Police Officers 4 Hna Leitang Sihni 4 Cu Biaceibawi Nih A Kham Hna – Chuncha News\nGeorge Floy A Thattu Police Officers 4 Hna Leitang Sihni 4 Cu Biaceibawi Nih A Kham Hna\nFloy a thattu police officers 4 hna leitang sihni 4 cu Floyd an thahnak a kong solhnalh phunphai in bia an vaivonhter caah Minneaplis biacehbawi nih an bia zungah luhpi lo dingin a kham hna. Hi police 4 hi hmunkhat te ah rian an tuanti, lai an nawnti ko caah, an 4 ningtein hin taza zong cuaiti ding an si, tiin sihni pakhat nih a chim. Floyd a thihnak kong he pehtlaiin a kil tampi huapin zohnak an tuah i Hennepin County District Court Judge a si mi Peter Cahill hmaika ah an hmuhning pawl an chuahpi hna. Floyd an thah hnu ah hmunkhat te ah an 4 ningtein zung i an chuah avoikhatnak a si. Chauvin hi Floyd hngawng a khukin a rialdittu a si caah, second degree lainawng hmuh in taza an cuaimi a si.Hennepin County Sihni Mike Freeman le dang 3 hna hi lenglei sihni i sawm lo piin sizung ah Floyd ruak an vung hlathlat caah, biaceihzung chuak dingin nan i tlak lo, tiin Cahill nih a kham hna.\nFloyd a thattu a hlei in dineimi rihai si tha lo tham cu Minneapolis Police Department nih miphun thleidannak cirhchanh in a cung i tha le zaang an hmanmi hi a si. Tutan i a thihnak kong solhnalh an i timh hi cu Floyd avoihnihnak an thah bantuk a si, tiin amah lei sihni a tuanpiaktu Ben Crump nih a chim. Chauvin hi a vaar vuakvak coat angki, le a chunglei ah angki nak le necktie an hruk aih hna, cun vandum zawng mask ai hruk. Floyd an thah lio i lamkam minung nih video a zeih lion akin a derthawm deuh mi a lo. Lainawng 4 hna kong an chimmi a vai khah viar ko hmanh ah, kaphnih biachimmi ngeihpiak hi a biapi hringhran, zeicahtiah a dang tete in an bia kan ngeih hna a si ah cun taantakmi chungkhar nih Floyd a thihnak hi a hlamter lengmang lehlam hna lai, tiah state special sihni Neal Katyal nih a chim.\nHakha Chin Oo Sii Sang Chung Ii Zaan Ah Zuu Ding, Le Buai, Phung Ning Lo In Hmnthur A Hlonh Mi Cu


US Florida State Thil Cangmi Hi Khrihfa Mit In Zeitindah Kan Zoh Cio! – Chin 11 News\nUS Florida State Thil Cangmi Hi Khrihfa Mit In Zeitindah Kan Zoh Cio!\nPosted By: chin11news December 11, 2020\nSualnak he hawikom ttha tuk an si..Kan Laimi zong tampi an umnak, US ram Florida state, Jacksonville khuapi ah kum 20 a simi nungak nu cu nau a pawi. Hi nu hi a pasal bantuk in umpi cuahmahmi (nupa sualnak tuahpi pengmi) tlangval pali a ngei. Atu a nau pawimi zong hi, cu tlangval pali hna lak i pakhat khat fa cu a si.\nA mak tukmi cu, “hi nu nih a hrin dingmi fa hi kan dihlak nih kan fa bantuk in kan zohkhenh dih lai” tiah an ti. Dam tein a chuah ahcun, “ka pa” tiah auh dingmi pali le “ka nu” tiah auh dingmi pakhat; a dihlak panga a ngei lai, tinak a si.\nAn duhmi nu nih an i duh i nuva dirhmun in an um cuahmah ko lio ah, tlangval dang he a sual zong ah a poi ah an chia lo; nupa sualnak a ka hmanpi ve ko ahcun a za ko, timi ruahnak an ngei dih. Sualnak he an i hawikom tuk hna!\n“Ka pasal bik, ka nupi bik” ti zong um hlei ti loin pa nih hmuhmi nu poh sualpi khawh, nu zong nih hmuhmi pa he poh sualti khawh chan chungah kan vawleipi a lut cuahmah cang! Cucu Pathian hngalhtu thlarau a ngei ve lomi saram nun cu a si ko cang. Kan nupi/pasal nih tlangval/nungak dang an ngeih tikah kan thin a hun khawh rihmi hi kan hngalh loin Pathian ttihnak nun kan rak ngeih tuk rih ruangah an si, ti a hung fiang ngai.


NLD Chin Cozah Nih Hakha Mipi Lungretheih In An Chiah Cang Hna, A Poi Kho Tuk Ee – The Cherry Par\nNLD Chin Cozah Nih Hakha Mipi Lungretheih In An Chiah Cang Hna, A Poi Kho Tuk Ee\nHakha cu kan van a chia taktak, A luan cia kum 10 fai ah Hakha – Hmandaw lam an kan cawh pi i, Nihlawh, tangka tampi a dih hnu ah Lam an hleet diam, Kan van a chia taktak. 2012 lio hrawng ah Ralkap Tidil kau deuh in kan dil lai tiah Hakha khuasa tampi tangka an kan thawhter i an dil. An dil kum cu fur hmanh ah aa dil lo. Kum 3 a rauh hnu ah a rawk, Hakha a kan hrawh, Kan van a chia taktak.\nChinram cozah zung an saknak khi USDP chan ah a si i, khualai tuk ah a si e tiah an zai len bu in an nawr chih i lam zong kauh khawh a si ti lo khi mu… Kan van a chia taktak Chin State Parliament zung khi NLD cozah nih an thimmi hmunhma a si i kan ngeihcia mi pangpar dum an kan hrawhpiak. chimding a tampi, Kan van a chia taktak.\n2013-2014 in Timit ti dil an i ot hoi i nihin ni tiang ah Mi zapi sin a phan kho rih lo. Nizan nai i Hluttaw meeting i an i alhniarnak nan rak ngaih cio ṭheo lai. Cozah pi nih hlawh a tling lomi rian ah Hluttaw sin ah Compay pawl dirkamh in an nawl piak men ko hna. Kan van a chia taktak. Khuathar laifang i a ummi Ralhmung cerhmun pi cu an mit a thi tuk hoi i Shopping Mall kan sak lai an ti hoi… nihin tiang cu a dai mi a lo nain mi cheukhat lungthin ah a dai kho rih lo.\nTimit ti hmanh an lim khawh hlan ah atu NAWI ti kan dil lai ti a si rih hoi. Zeidah kan ton te hnga. 2015 Hakha a rak cimh lio ah Hakha khuachung ah ti aa dil mi a tamtuk an rak ti i an rak chilh ter dih hna. Atu ah anmah lila nih Ti kan dil lai an ti hoi. Lo, Lei ngei kong cu um rih seh, Hakha cu kan van a chia taktak. Credit: Chin Cable Network Channel\nThawngpang dang relchap US um Laimi Kan nunning hi, Nizan ah leng ah Asia dawr pawng ah Chin mi Mask lo in ka hmuh mi (2) hna cu – “Mask nan nei rua lo, kan thenh hna” tiah ka mawtaw chung i mask thar te ka pek hna. Pakhat cu a ni thluahmah, ka pekmi cu ai lak i, a zal ah ai senh. Ka tuar ti lo, ka kal hnawh than i, “Unau, ziah nai hruk ko lo” ka ti. A ka zoh i a mirh thluahmah i ai hruk. Nihin ka hmuh thanmi um cun, Live in kan thlah hna lai. Nan thin zong hung ko seh. Indy ah Laimi sizung ah Oxygen pek in an um len tihi nan theih a herh. Cun, Indiana Positive case Chin miphun lak ah 20% hrawng um dawh kan si hih. A tuar khomi caah nan poi loh. Nain, derthawm mi le upa caah cun ttih a nung tuk. Mah zawn lawng i ruat hlah u sih.\n← U.S Um Chinmi Kan Poi Taktak, Hi Thawngpang Hi Aho Paoh Nih Kan I Ralrin Bak Ding A Si\nBreaking News: Joe Biden Cu President A Tuan Kho Lai Lo An Ti Cang Hna →


Ralhrang Pawl Nih Naypyidaw In CNA Camp Victoria Lak Dingah Voi 2 Thawng An Thanh Cang - Chin Eleven News\nMin Aung Hlaing Ralhrang nih an i timh taktak mi hi Camp Victoria CNA Sakhaan lak khi a si ko tiah a hung leng. July 20 hlan ah kan lak lai tiah Naypyidaw nih an thanh nain a tutiang an lak kho rih lo. Voi tampi cu an fuh cang nain an hlawh a cham .\nNaypyitaw lei in CNA sakhaan cu kan lak lai tiah voihnih an thanh tiah theih a si. Mah kong ah hin keimah ruahnak ka tial mi a si lo. CDF chungtel pakhat nih a chim mi a si i, a min langhter a si lo.\nRalhrang pawl nih an target taktak hi Camp Victoria lak khi a si i,a rauh hlan ah an nam than lai tihi zumh cio mi a si ko. Nizaan tihni zong ah Ralhrang nih Upa cheukhat an auh mi hna minung 10 leng cu CNA Camp kan kah cang lai tiah an chimh hna tiah thawngpang a leng…..Cred….Pahmung Mh


AA Ralkap Ah Ruah Mi Pahnih - News and Media\nRakhine ramkulh Muangtaw khuapi ah ‘Arakan Army ralkap he an i pehtlai’ tiah lunghrinh in tlaih a tong mi pahnih cu April 21 ah Muangtaw pengkomh SAC biaceihzung ah kum 10 thong thlak ding in nawl an chuah, tiah an chim. Muangtaw khuapi ah Ko Ngi Ngi Niang le Muangtaw peng Ngwe Tuang khua mi U Aung Hla Ting hna cu phunrelnak 50 (အကြမ်းဖက်မှု တိုက်ဖျက်ရေးဥပဒေပုဒ်မ- 50) in dantatnak pek an si, tiah Ko Ngi Ngi Niang Sihni U Oo Khin Win nih a chim.\nAtu hi anmah pahnih cu Bo Thi Tuang thonginn ah an chiah hna tiah a chim chap. Ko Ngi Ngi Niang cu a luancia March 2020 chung ah Muangtaw – Bo Thi Tuang mawṭaw lampi ah bomb a hmanh, tiah lunghrinh in tlaih mi a si. A phone cu SAC ralkap nih an checkpiak i amah he hmunkhat ah U Aung Hla Ting zong, AA meithal tlaih mi hna he hman ai thlak mi an hmuh caah tazacuai ve a si. Ko Ngi Ngi Niang(ညီညီနိုင်) i a Upa Ko Ko Niang (ကိုကိုနိုင်) nih cun ka naupa hi AA he pehtlaihnak a ngeih lo caah biaceihzung nih nawl an chuah mi cu ka cohlang kho lo, tiah a chim.\nKa naupa cu sui sernak ah rian a ṭuan i a chungkhar a zohkhenh hna. AA ralkap chungtel zong a si lo. Hmantlak an hmuh mi zong hi Photoshop in anmah tuah chom mi a si kho ko. Atu bantuk in nawl an chuah mi cu kan cohlang kho hrim lo, biaceihzung sang deuh ah( အယူခံ) court zong kan ong ti lai lo. Zeihmanh zong a hlei ti lai lo,” tiah a chim.\nRakhine ramkulh ah SAC ralkap le AA kahdohnak pehtlai in tlaih a tong mi minung 100 leng cu SAC ralkap nih uknak lak hnu in an thlah cang hna nain minung 20 hrawng cu atu tiang an thlah rih hna lo, tiah tualchung thawnglatu hna sin in theih a si. Crd – TCP


KHAH ZEITHEI LOIN AU KHUANG TI HLAH. CNF NIH ANGAH AN KA TI CAAH KA RAK THLAH – The Chinlung Post\nApril 2, 2021 admin Knowledge 0\nKhah rak rel cio uh zeithei lo in au khuang ti hlah CNF nih post ngah an ti ca ah ka post mi si. Kan chin miphun vial te chim awk a tha lo mi bia ka khat te kan chim hna. Ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi. Nain Kan chin miphun nih nan riantuannak a lang lo tiin tamtuk vuivai bia nan chim a tamtuk cang.\nCNF/A kan thiltuah pakhat ka chim lai. Kan hnu Thla chung ah KIA nih laiza pawng kawl ralkap sakhan a nganpi an lak ah khan CNA minung 90 kan i tel ralhmai ah a lut hmaisa bak mi CNA kan si kha mipi nih rak theih ve cang Uk. Kan chin ram ah ral thawh a herh maw herh lo kong hi tampi tuahtan bu tein rian kan tuan zungzal. Tlangcung hriamtlai nih CNA hnu an kan chit bal lo. An bochan mi CNA kan si Ve ti hi chimh ka duh.\nKan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.Lam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna. Ka tial mi hi lih pakhat hmanh aa tel lo. Kei mah tial mi si lo CNF nih an tial mi si. Credit. Van Khua.\nRelchih:Aizawl ah ralzam a ummi hna cu United for Democratic Myanmar (UDM) nih an zohkhanh hna. Aizawl ah a ummi kawlram ralzam konghe pehtlaiin United for Democratic Myanmar ah hruaitu lutlai a simi Lalramlawma nih a chimmi cu, Ralzam zohkhanhnak konghe pehtlaiin Home Minister Lalchamliana tonnak kan ngeih. Ralzam hna umnak ding zong cozah nih aa kan ruahpiak ding ruahchannak kan ngei ko tiah a chim.


Matupi le Mindat hauka gate lam a zawh mi poh kah ding in nawl chuah mi a zulh duh lo caah ralhraang Captain Yin Ko Oo thong an thlak – Hakha Cherry\nMatupi le Mindat hauka gate lam a zawh mi poh kah ding in nawl chuah mi a zulh duh lo caah ralhraang Captain Yin Ko Oo thong an thlak\nApril 19, 2022 admin Uncategorized 0\nApril 19, 2022 Matupi-Mindat lam hauka gate pawng a kal mi poh kah ding in Biohahmu nih nawl a pek mi zulh duh lo in a al cah Matupi-Mindat luhnak hauka Gate a hngaktu Captain Yin Ko Oo cu anmah ralhraang lila nih thong an thlak tiah theih a si.\nCuka hauka gate an hngah mi a pal mi poh kah ding in Biohahmu nih nawl a pek hna nain ralhrang Captain Yin Ko Oo le a kuttang ralkap pawl nih theihthiamnak in nihin tiang mizapin cu an kal ter zungzal hna.\n“Cpt. Yin Ko Oo cu cunglei upa nih chekhlatnak an tuah lio ah, ‘sualnak ngei lo rammi ka kap kho hna lo. Biohahmu, nangmah hi tah kah ding si law na duh ve lai maw,’ tiah biahalnak a tuah chin,” tiah ralhrang chung in thawngpe tu pakhat nih a chim.\nCpt Yin Ko Oo hi thong an thlaknak ni hnih thum hrawng si cang i zeitik tiang thong a tla lai a fiang rih lo.\nPhoto: Matupi peng Thiboi ralhraang camp a si.TheHakhaPost\nPDF pawl ca ah hriamnam kan kawl khawh cang tiah NUG nih a chim\nNUG Nih Hmunhma 45% Kan Hip Cang Ti Cu Theory Thar Asilo. Theory Hlun Asi.


Tukforhnak - A VEL IN KHAMH KAN SI\nTUKFORH KAN TONG, SISEH KAN PHURH KHAWH LENG CU A SI LAI LO\n"Zei in dah ser kan si kha a hngalh i leidip men kan si kha a philh lo." Psalm 103:14\nMawtawka (Car) sernak rianttuantu Mekhanik (Mechanic) nih thilphurhnak Mawtaw (Truck) Nganpi khi aser. Mawtaw tungtlang umtuning le a thazaang zeitluk indah a thawn ti kha fiang tein a hngalh caah hi Mawtaw nih thil zeitlukdah aphurh khawh lai ti kha fiang tein a sertu pa nihcun a hngalh dih. Cu bantuk in Pathian nih kan tungtlang, kan khuaruah khawhnak le kan thazaang hi zeitluk indah a tthawn ti kha amah sermi kan si bantuk i a hngalh dih ve i, thilrit zeizatdah kan phurh khawh zong kha a hngalh fawn.\nPathian cu zumhtlak asi caah na phurhkhawh leng tiang in cun Hneksaknak an tuah lai lo. Pathian sin in tidah lo cun zei thil hmanh na sin ah a ra lai lo. Seitan nih a ka tukforh tiah na ruah caan a um tawn lai. Sihmanhsehlaw seitan zong Pathian nih nawl a pekmi pinlei in rian a tuan kho lo. Ka tonmi tukforhnak hi a ngan tuk caah ka tei kho lo tiah na ti khawh ko nain, cu zumhnak cu a dik lo mi, a hmaan lo mi asi. Zeicahtiah Bawipa nih na tonmi tukforhnak chung in chuahnak lam an serpiak ko lai.\nTukforhnak na in tikah, Pathian sinah luatnak lam hal. An hmuhsak mi lam kha zuum law a nawl ngaih i zuam. Na tei khawh lo dingmi tukforhnak na nunnak ah a um lai lo. Pathian nih teinak lam a ngeih i, Pathian nih a tei khawh lo mi tukforhnak zong a um lo.\nAmah bochan i amah nawl ngaih tu kha teinak lam asi.


David Lai Nih Hla Thar A Sak Mi Cu A Mak Law Law Khi Si. – Lai Celeb News\nDavid Lai Nih Hla Thar A Sak Mi Cu A Mak Law Law Khi Si.\nJune 18, 2022 June 18, 2022 Tina\nKan Laipa David Lai nih mirang hla thar a sak mi cu a mak law law khi si. A thiam tuk hring hran ko e. Darling a nei mi ca lebang ahcun lung zong a van leng ngaingai. Tutan David Lai nih a sak mi hla hi Adele nih a rak sak mi “Make you feel my love” timi hla cover a tuah mi a si. A thiam tuk hring hran ko e. A tang bak ah a video van zoh.\nCredit : David Lai\nHlasakthiam Yaw nih nupi aa kan neih tak cang. A nupi hi a mui an langhter rih loh nain muidawh le pumrua that ngai dawh a si. Sayamah A Nyein nih Hlasakthiam Yaw Kee nupi neih nak hmanthlak cu a van share hi a si. A tanglei hmanthlak pawl hi Yaw Kee le a nupi CML tiah auh mi an i neihnak hmanthlak pawl an si.\nPhoto Credit : A Nyein\nSAC Ralkap He Riantuanti Lo Ding In CDF-Hakha Nih Mizapi Sin Ralrinpeknak Cathanh An Chuah!\nMin Aung Hlaing le a ralkap hna nih 2021 February 1 ni thokin kan miphun le ram cu sal ah ser an kan timh. Hriamnam bochan in mizapi an kan namneh caah CDF-Hakha zong nih hriamnam hmang in mizapi kilvennak cu kan tuah ve. Hakha khua chungah ralhrang pawl nih mizapi an namneh tuk cang caah CDF-Hakha nih hi cathanh chuah ni thok in ralhrang hna cu kan hmuhnak paohah kahdohnak kan tuah cang lai. Ralhrang he rian a ṭuan ṭimi zong ralhrang bantukin ruah nan si lai.\nRalhrang nih mizapi cu ralphaw ah hmang in himnak an kawl i an uknak fehter an timh fawn. Cucaah Ralhrang umnak pawngkam ah mizapi nan um nakhnga lo thawng kan in thanh hna.\nRalhrang he rian na ṭuanṭi ruangah kut na tuar ah siseh, an umnak hmun, zung le sianginn pawl pawngkam ah na um ruangah kahdohnak hma na tuar ah siseh, Ralhrang le nangmah palh a si lai, CDF-Hakha nih tuanvo a la lai lo.\nKan ram le miphun a luat hlan lo nunnak thap in dothlennak tuahṭi ding in kan in sawm hna tiah nihin June 16 ah CDF Hakha nih cathanh an chuah.\n← GOOD NEWS : Thawngpang Tha Tak Tak\nThawngpang Thar Tha Tak Tak Kan Theih Than. →


Tutan US Cawlcangh Cu China Nih A Celh In Celh Dawh A Si Lo! – Chin 11 News\nTutan US Cawlcangh Cu China Nih A Celh In Celh Dawh A Si Lo!\nKawlram chungah mah bantuk in buainak fakpi a chuak lio ah UN ah China nih vote hmangin zeihman biachanak tuah khawh lo in a nawlngeinak a hmang lengmang ti cu kan thei dih cang ko. Atu cu Kawlram kong si lo in, China le US cu Taiwan buainak kongah China duh lo bik mi biafang cu US secretary nih a hmang cang. Mah biafang hi China a celh in an celh lomi biafang a si.\nTrump Administration lio ah Taiwan kongah US nih China cungah a tuah ning bantuk in Joe Biden Admin nih a tuahmi zei hmanh a um rih lo. Asinain biafang pakhat an hmang mi cu China caah cohlan khawh ding a si fawn lo. United States Secretary of the state, Antony Blinken nih Taiwan cu “Country” ram tiin a kawh cang. Taiwan hi China nih country/ram a si lo, China ram chungah a um mi state pakhat bantuk a si tiin a chim lengmang mi a si.\nHouse Foreign Affairs Committee hearing ah Biden administration’s foreign policy agenda ah Blinken nih California Republican Representative Young Kim bia halnak a leh mi ah “I share your view that Taiwan is a strong democracy, a very strong technological power, and a country that can contribute to the world, not just to its own people. COVID is a very good example of that,” tiin China duh lo tuk mi biafang hmangin Taiwan a thangthat ning kong a chim chap.\nThe State Department nih ca tial lo mi policy a ngei i, Beijing’s so-called “One China Policy”, upat ngai tawn, natein a tu cu thil zei poah a thleng dih cang, atu cu ahlan bantuk in a upat ning bantuk in a upat ti lo, Beijing nih Taiwan 24 millions mipi umnak hi kan ta a si, kan ngawlngeinak chungah um mi an si tiin a chim peng, natein atu cu US nih a cohlan piak duh ti lo i, Taiwan cu ram pakhat a si bantuk in a chim cang. Credit-Rtk/The Chin News


Chinram Mindat pengin Covid-19 in zaw mi cu Halkha sii-inn leiah thlopbul dingin an rak ratpi lio si tiah theih a si. - Khuaruah Har News\nChinram Mindat pengin Covid-19 in zaw mi cu Halkha sii-inn leiah thlopbul dingin an rak ratpi lio si tiah theih a si.\nCOVID-19 in a zaw mi case-232 cu tuni ah Laitlang khualipi Hakha Pyituhsizung ah an thial tiah theih a si. Tu hi Mindat myo in Hakha lei panh in mawtawka nih an ratpi cuahmah lio a si tiah Mindat District Sii zung Dr. Zaw Win Nain sin in theih asi.\nMah Covid-19 case-232 hi an thlopbulnak ding hmun le hma cu Hakha a si tiah a chim fawn. Tuni June 3.6.2020 suimilam 10:00am ah khan Hakha lei ah tthial ding in mawtaw nih an phurh I ankalpi cuahmah lio a si tiah Mindat District Sii bawi Dr. Zaw Win Nain sin in theih a si.\nCase-323 an hmuhmi Mindat nute hi Malaysia in arak tlungmi a si I, Mindat myo ah Facility Quarantine an chiahmi zawng a si fawn tiah theih a si. Tuchuni tiang ah hin Laitlang/ Chinpyine ah Covid-19 in a zaw mi an hmuhmi dihlak hi minung 10 an si. Mah chung ahcun minung pathum cu siizung in an chuak caang tiah theih a si.\nHalkha sii zung nih Tiphul kan farnu te zong kha chikkhat te ah an rak damh bal. Mah caah cun Mindat nute zawng cu tuni ah Hakha sii zung lei ah arannak in an tthial nak a si. Mah Mindat kan nau nute zawng Hakha siibawi te hmang in kan Pathian nih damnak pe hram ko seh.\nBreaking News: Accident Nak Ttinung A Chuak Minung 20 Nunnak A Liam


Thlichia le Tilet hmanh nih dah ngai a bia an ngaih ko hi! | Chin Baptist Mission Church\nThlichia le Tilet hmanh nih dah ngai a bia an ngaih ko hi!\nKhrih cu vawlei ah A Pa rian a tuan lio ah, khuaruahhar tampi a tuah. Mi tampi a dam ter hna. Sibawi te nih damh khawh lo mi thinghmui ngei zong a damh hna [Matthai 8:1]. Khuachia khuavang nih a tuahmi hna a damter hna. A thil ti khawhnak thawng an theih tikah Khrih cu mi tampi nih an zulh. Zanlei sang ah Khrih nih a zultu hna cu rili khattelei ral ahkhin va kal usih a ti hna. Lawng chung ah an lut. Cun thlichia cu a hrang ciammam i tilet cu an lawng chung ah a lut cuahmah ko, an lawng cu ti a khat dengmang [Matthai 8:23; Marka 4:15].\nZultu hna cu an thin a phang tuk. Khrih cu an hlam. Khrih cu lawng hnu lei ah a um i, chantling cungah aa hngilh. A zultu hna nih khan an va hlauh. “Saya, kan thih dengmang tung, zei poi lo in maw na um ko! an va ti.” A tho i Khrih nih thlitu cu hrang ti hlah tiah nawl a pek. Thlichia le tilet cu an dai. Zultu hna nih “Thlichia le tilet hmanh nih dah ngai a bia an ngaih ko hi! an ti.\nHi Bible caang ka rel paoh ah Lairam kan um lio i ka hmet lio ah ka pa he lo kan riah i totho a hrangmi ka thei tawn. Khuacan a hman lio ahcun Lairam ah April le May thla chung ah totho hi voi kua a hrang. Elementary sianginn ka kai lio a si i thal sianginn khar he aa tong i lo kalnak ah ka pa ka rak zul. Zan lei fate totho a hrang tawn. Kan thlam fate cu choih dih a zalh. Thlam khar cu a chung in kan tlaih, ruah nih cin dihlak in a kan surh. Thin a phan khawh ning cu tihnung tuk a si.\nHi bantuk thlichia hi Khrih nih a daihter mi a si. An i citmi cu tilawng a si, tung a ngei lo, an hrenmi a si lo, ai hnin tuk, an lawng chung ah ti a lut cuahmah fawn. A zultu hna cu thinphang tuk in an um. Khrih nih nawl a pek i thlichia cu a dai. A zultu hna cu hnangam tein an um kho than.\nThlichia cu a phunphun a um. Rilipi ah a hrang mi hurricane le tlang ah a hrangmi tornado cu tih a nung tuk. USA ah Oklahoma State cu tornado tamnak a si caah a rawk can a tam. Laimi tampi nih um ding an duh tuk lo. Mi tlawm te an um. Teddim cu tampi an um. Hi thlichia nih inn lo a rawk hlei ah minung nunnak tiang tampi a lak tawn.\nHi vawlei ah a cangmi thlichia si lo in, minung kan nunnak ah Sehtan thlichia hi a tam tuk. A thawng tuk. Minung nunnak tampi a lak tawn ve hna. Thinlung phurhrit a kan pek. Lungretheihnak a kan pek. Lungdonhnak a chuah ter. A caan ahcun hmun tampi ah Khrih he kan i citmi kan tilawng pi a simi “khrihfabu” hmanh hi a hninh tawn. Hi bantuk thlichia hrang lak ah um cu mi tampi nih an tih tawn. Awlokchawng in an um tawn.\nHi thlichia cu zumtu hna kan chung in Sehtan nih a chuahter mi a si. Ahohmanh nih Sehtan hmanmi zumtu si cu kan duh lo. Nain, kan i hngalh lo in a kan hman sual tawn. Hi bantuk Sehtan thlichia le tilet hi daihternak ding ah a dang a um lo. Thlichia le tilet nih a nawl an ngaihmi Khirh lawng hi a daihter kho tu a si. Thinlung in kan dam lo tikah thinghmui hma a damter khotu le khuachia riantuannak vialte a hrawk kho tu Khrih hi kan herh. Kan sawm ahcun Khrih nih damnak a kan pek. Kan phurrit vialte a zaang. Lawmhnak le daihnak hrampi a simi Khrih cu kan thinlung chung ah thlizil bantuk in a hrang. Kik zirziar in kan um. Kan tha a kan hrimh ter. Kan damnak Khrih hi hngalh fian ahcun thangthat lo awk a tha lo. Kan i lawmhnak Khrih a si. Pathian nih thluachuah kan pe ko seh! Amen.\nSehtan Hriamnam ‘Tihnak (Fear)’\nTihnak hi Sehtan hriamnam tha bik a si. “Na tuah kho lai lo, ka tuah kho lai lo” timi thinlung kan ngeih ahcun kan chung ah Satan nih rian a tuannak a si. Satan nih minung hi thinphang le thlalau in a kan tuah. Kan thin hna a kan hunter. Siarem lo in a kan tuah tawn. Pathian bochannak thinlung kan ngeih lo ahcun Sehtan nih a kan tei taktak ko lai. Hi tihphannak cu zumtu paoh nih kan tonmi a si. A tha lei in si lo in, a chia lei in kan thinlung nih a ruahmi paoh cu Pathian sin in a ra mi a si lo. Pathian nih a chia le a tha hngalh/thleidan khawhnak thinlung a kan pek. Bawipa Pathian hmai ah ‘thinlung thiang [pure heart]’ te in kan hman khawh ahcun Bawipa aa lawm.\nSiangpahrang David zong thinphang in a rak um ve. “Zei can dah na ka philh lai, maw Bawipa? Na ka philh zungzal ko lai maw? Zei can dah fahnak hi ka in lai? Zei can dah ngaihchiatnak in ka lung hi chun he zan he a khah lai? Zei can dah ka ral hi a lek in an i lek lai? [Salm 13:1-2] a rak ti ve.\nZumtu hna hi Sehtan nih hman khawh mi kan si sual lo ding hi ralrin ngai kan hau dih. Kan i hngalh lo in, Sehtan hi a rian tuan piak sual a awl ngai. Mi dang kha thazaang pe lo in tih phannak in umter sual khawh a awl te. Thanuam lo in kan tuah khawh hna. Sehtan nih a kan hman ahcun kanmah lila kha thanuam lo in kan um kho. Zumtu pakhat khat nih Khrih zumhnak/bochannak in a nunnak ah Pathian thawnnak a langh tikah kanmah nih thanuam lo nak a phunphun in kan tuar kho. Cu caah, zumtu dihlak nih hi Sehtan pa riantuannak cu kan doh ti a hau zungzal.\nPathian thawnnak cu a ngan tuk. Cathiang nih\n“A zummi hna chung i rian a tuantu a thawnnak cu zeitluk in dah a ngan ti kha nan hngalh khawh nak hnga caah a ceunak cu nan hmuh khawh nak hnga, nan lung kha in hun piak ko hna seh. Hi kan chung i a ummi thawnnak hi thihnak in Khrih a thawhtertu le vancung khua i Pathian orhlei kam ah a thuttertu Pathian thawnnak he khan aa khat mi a si.” [Efesa 1:19-20] tiin a kan cawnpiak.\n“Amah nih an zohkhenh hna caah nan lungretheihnak vialte cu Amah cungah khan chia dih ko u” [1 Peter 5:7] a kan ti.\n“A autu vialte hna cu an pawng khin an um hnawh hna, lungtak in a autu vialte hna cu. Amah a tihmi paoh cu an herhmi vialte kha a pek hna i, an auhnak kha a theih i a khamh hna. Amah a dawtu cu an dihlak in a huhphenh hna, sihmanhsehlaw mi tha lo cu a hrawh dih hna lai” [Salm 145:18-20] a ti.\nA lianngan i a thawngmi kan Pathian bochan in kan nunnak a temtawn zungzal tu tihphannak [fear] hi tlau dih ko seh! Pathian nih a kan umpi zungzal ti hi philh hlah usih.\nDawtu Pa Thinlung\nFapa hniang nih “Ka pa, ka co hnga ding ro cu ka pe ko” tiah a hal. A upa he ro cu a cheuh hna. Fapa hniang nih a co hnga ding ro cu a ngeih dih. Ram dang ah khual tlawn aa thawh.\nKhrih Dawhnak le Minung Dawhnak\nBible relnak: Vawlei car i a keu mi thingkung bantuk in a sal cu a tthang, cu cu Bawipa duhning a rak si. Zoh kan duhnak hnga ding ah i dawhnak le rumra zeihmanh a ngei lo.


Hakha Le Thantlang Karlak Ah CDF Nih An Kahthlak Mi SAC Drone Hi A Man Fak Taktak – Thechinlandtoday\nHakha Le Thantlang Karlak Ah CDF Nih An Kahthlak Mi SAC Drone Hi A Man Fak Taktak\nadmin August 13, 2021 Leave a Comment on Hakha Le Thantlang Karlak Ah CDF Nih An Kahthlak Mi SAC Drone Hi A Man Fak Taktak\nCDF nih Tangka Ting 20 Man Hrawng SAC Ralhrang Drone an Kahthlak.Nizaan tihni (August 11) zaan ah Laikua in meng 16 a hlatnak hmun ah CDF nih SAC ralhrang drone pakhat an kahthlak.CDF nih an kahmi Drone hi Myanmar tangka in 2,000,000 ($1,200) man hrawng a si i, Tuluk ser DJI Mavic Pro Platinum Drone a si.\n1.6 pounds a rit i, 4K Resolution le Zoom 100-400mm tiang a ngahmi camera an tarh chihmi a si. GPS zong a um chih. Falam, Hakha le Thantlang karlak Laikua Tidil in meng 16 a hlatnak hrawng ah CDF nih tla lak in an kahpiak hna hi a si.\nThawngpang dang: Hakhalay Khuami Pu Sum Lian Thawng SAC Ralhrang nih an Thlah Than.Nizaan (August 12) ah Hakhalay khua kiangkap ah SAC ralhrang nih an tlaihmi fa 2 ngei Pu Sum Lian Thawng cu nihin zinglei ah him tein an thlah tthan, tiah thawng kan theih.\nKahdohnak a chuah lio ah Pu Sum Lian Thawng hi Lo in a tlun lio a si i, SAC ralhrang nih an rak tlaih.Khuami pakhat nih, “Pu Sum Lian Thawng hi mipumrua fate a si. Miping ngai zong a si i, an tlaih lio ah hin a kut hri in an ttem i cuticun Natchawng lei ah an kalpi. A sining le a konglam pawl zong SAC ralhrang a chimh hna i ka thlah tthan ko u tiah a nawl lengmang hna hnu ah nihin zinglei ah an thlah tthan,” tiah a chim.\nPu Sum Lian Thawng te unau hi ngakttah an si pin ah a fale pahnih le a naule a cawmkengtu fa upa a si caah SAC ralhrang nih an zaangfah i an thlah tthan zong a si kho, tiah a cunglei khuami nih a chim chap.\nPu Sum Lian Thawng cu Hakhalay ah him tein a phan tthan cang.\nCharity Show Hrang Hmunkhat Ah Benjamin Sum, Vanlalsailova, Jeje Nei Ding →\n← Mipi Caah Zohkhenhnak Sii An Zuar Nak Si Dawr Lian Ralhrang Nih An Luh Hnawh Hna


Lal Din Thari: Malaysia Chinmi cu ka ruahnak bantuk an rak si lo | THE CHIN EXPRESS\nLal Din Thari: Malaysia Chinmi cu ka ruahnak bantuk an rak si lo\nKan hnu thla ahkhan awttha Lal Din Thari cu CNF concert i hlasak ah Malaysia ram a tlawng. Malaysia a phak hlan i Chinmi kong a theihmi le a phak hnu a hmuhtonmi cu a tu bantuk in a chim.\n“Yangon ka um lio te in Malaysia cu thawngpang a tha lo, buainak a um zungzal an ka ti i ka tih ngai. Mi nih an ka thangchiat lai ti ka phang.\nMalaysia cun buainak pa khatkhat a um tik ah mah buainak te lawng kha mipi nih biatak in an hmuh. A dang zeihmanh an hmu ti lo. Ralrin an ka pek tuk tik ah kaa lungrethei i kal lo ah ma that hnga ti hna ka ruat. Keimah ta zeidah ka ton hnga tiin ka lungrethei.\nNain, Malaysia ka phak tik ahcun ka ruah ning bantuk a rak si lo. Phundang pi a si. Buainak pakhat hmanh zong a um lo. Tha tein an kan zohkhenh. Zeipaoh a tlamtling dih. Ka caam chung ah kaa nuam tuk. Lung thiang tein chim ko ahcun tlun hmanh ka duh ti lo.\nCun, chim ka duhmi cu cheukhat media pawl cu thil hmete kha a nganpi ah a canter mi an um. Mipi nih man bantuk media pawl kha thazang kan pek hna awk a si lo. Kan thleiden thiam ah a ttha. Kei cu keimah bak nih ka ton,” tiah Lal Din Thari nih a chim.\nTlangval tampi nih Lal Din Thari cu tlangval a ngei cang hnga maw ti theih an duh ngai.\nCu kongah, Lal Din Thari nih, “ka ngakchia tuk rih i tlangval caan pek ka duh rih lo. Ka nu zong caan tampi pek in zohkhenh ka duh rih. Siter a ka duhmi zong tlinter a hau rih. Cucaah, tlangval ngeih kaa tim rih lo,” tiah a chim. – Mara i Tube, Photo- Lalmi Sak


“NGAIHCHIATNAK AI PHUA” Lungthin A Fak Hrim Ko Mu – Chin 11 News\n“NGAIHCHIATNAK AI PHUA” Lungthin A Fak Hrim Ko Mu\n✍ Indianapolis Chinmi nih pacan i an i ngeihmi pakhat Pu Thankio Hengcin (Thiang Ceu Pa) nih April 26 zinglei 3 hrawng ah mual a kan liam taak cang tiah thawng theih a si. #Pu Thankio hi hlasak thiam Pi Sung Tin Par i a nu ṭa (a pu) a si. A damlonak (cancer) hi sau ngai cang i sii inn zong ah voi tam ngai a um bal cang tiah theih a si.\n🗣 Pu Thankio hi ram le miphun a daw i a tlaihchan taktak mi pa a si. CNF/CNA an rak dirkka zong ah upa rian a rak ṭuan cangmi a si. Mizoram khua kip ah a rak kal i ram le miphun rianṭuannak ah i tel cio ding in mi a rak sawm hna i minung tampi CNF/CNA ah a rak luhter hna.\n🗣 Atulio COVID-19 zawtnak ruang ah a bu in pumhkhawmh nak tuah khap a si rih caah zapi nih a ruak hi thlah le vui awk a ṭhat lai lo caah a poi taktak. Pu Thsnkio cu mikip nih tlaihchan mi le upatmi a si. A ruak an thlah khawh lo ding hi an sia a herh tuk hringhran tiah theih a si.\n✍ Battlecreek ummi Pu Zung Bawi ( Dr. Cung Lian Hup nau pa) zong nih April 25 zanlei ah ruah lo tuk in mual a kan liam taak tiah theih a si. Pu Zung Bawi hi zawtnak/damlonak a ngeih zong an hngal lo. A thi kai/san tuk ruang ah ruah lo tuk i a nunnak a dih hi si an zumh. A thluak ah thi a lut i lungfim lo in sii-inn ah an kalpi colh ko nain siibawite nih an chanh manh ti lo ti a si\n🗣 Pu Zung Bawi nih hin a nupi, a fanu 2 le a fapa 1 a kal/roh taak hna. COVID-19 zawtnak ruang ah Battlecreek khua zong a bu in pumhkhawmhnak tuah khap a si ve rih caah Pu Zung Bawi ruak hi zapi nih thlah le vui awk ṭhat dawh a si lo tiah theih a si.\n🗣🦠 Thihlohnak ton chinchap lio i zapi nih ruak hmanh i thlah/vui khawh lo ding hi cu a poi ko, ngaihchiatnak chiat hnih ton tluk a si. Ngaihchiatnaka tongmi chungkhar dihlak the Chin Voice nih nan ngaihchiatnak kan in hrawm pi hna. Parhian tu nih nan ngaihchiatnak in hnem sawh ko hna seh.\n🙏🙏REST IN PEACE🙏🙏\nLaknak: The Chin Voice


PDF Pawl Mitha Lo Kut In Pathian Nih Aven Hna\nMain Editor November 3, 2021 Leave a Comment on PDF Pawl Mitha Lo Kut In Pathian Nih Aven Hna\nMyanmar ramchung buainak ah mino ṭhaṭha cu ramlak ah an lut i meithal kengin hramhram nawlngeih nak chut tu ralhrang pawl cu an mah le ti khawh nak lam in an doh hna. Cun Mipi zong nih an bank account in ati khawh tawk bawmhnak cu an kuat ve lengmang hna. Hi bantuk in an cawlcangh lio ah ralhrang pawl zong het tiah an rak cawlcang ve i PDF pawl I an bank account cu phitpiak le hrawh ding in an tawlrel ve.\nAung Myint timi facebook ngeitu hi aho a si ti cu theih a si lo, ralkap maw a si a si loah ralkap leitang dalan dah ti cu theih fiang asi lo. Hipa nih hin Chaung U-PDF pawl sinah “Tangka hlut ka duh ti in tangka hlutnak ding ah bank account ahal hna. Cun Chaung U-PDF pawl an bank account cu an chimh ve i Ks.1000 a rak kuat i cu hnu Sml. pakhat ah cu an bank account cu a thi colh. Aung Myint nih hin PDF pawl hi kahlen khawh rua hna tiah aa ruat nain PDF pawl tu nih anrak hlen lehlam.\nPDF lei nih hin thil acing te lai ti hin anral theihcia ruangah an hman ton mi bank account cu an rak pe lo i amah hman ding lawngah tangka kuatnak pakhat an rak tuahchawm i an pek. Chaung U-PDF nih hin hi batuk in thil a cang than te lai ti an rak theihcia caah zei thil an tuah paoh ah fimkhur tein an an cawlcang tiah kan cawlcang tiah an langhter. Cun Tangka a thawhtu an zaten in an cohlang lo nak kong zong an langhter i tangka an cohlan hlanah dothlat nak tha tein an ngei cia. Cu biahal nak tampi an tuah in an zumh hna hnu ah mipi sinah lunglawmh nak bia an chim i mipi tangka zong ahim khawh nak ding ah tha tein kan ven ko tiah theihternak zong an tuah.\nMyanmar Idol Ah Alang Ve Mi Yaw Kee Pasaltha Bak Asi, “Kan Tuan Lo Cun Si Kho Loh” →\n← P.Thawng Bawi Nih Charity Concert For CDF (Hakha) In Hmuh Mi Cu CDF Sinah Apek Cang


Zei Party Ah Dah Thimfung Kan Thlak Lai? – THE CHINLAND POST\nZei Party Ah Dah Thimfung Kan Thlak Lai?\nBy Salai Khamh Pek Lian| Chin Digest Vol. 6, No. 4 — Kan ram uknak sining zoh tikah zauk phung (Democracy) hruainak hmang in USDP le NLD cozah hruainak tang ah kum 10 khel te kan kal cang. NLD hruainak a van dih ziahmah i thimnak a nai tuk cang. Kawl ram ah thimnak chung a tel mi Party hi 90 khel te a um. Kum 2020 kawlram pumpi thimnak caah Chin ramkulh in NLD (National League for Democracy), USDP (Union Solidarity and Development Party), CNLD (Chin National League for Democracy), ZCD (Zomi Congress for Democracy), ZNRDP (Zo National Region Development Party), KNP (Khumi National Party), CNP (Chin National Party),UDP United Democratic Party), NUP (National Unity Party), ENDP (Ethnic Nationalities Development Party), UBP (Union Betterment Party), PP (People Party) le Independent tibantuk party hna thimfung thlak ding an si hna. Kan miphun kan ram caah ai-awhtu MPs zuamcawhnak thimfung thlak a nai chin lengmang cang. Mipi nih zei party le candidate hi dah thimfung kan pek lai ti mi a biapi taktak.\n2020-2025 kum thimfung thlak nakding ah kum dang nakin mino hi lumsa ngai in van i paih cio a si. Pumpak nih ṭanpi mi party caah ti in chuk le cho zawh cio a si. A tak ahcun mino nih ramkhel kong kan duh lo zong ah ramkhel nih mino a kan duh. Ramkhel le mino kan i ṭhen kho lo. Hlan chan ah cun ramkhel ah hin mino tel phung ah kan rak ruat lo. Cozah rianṭuan mi officer pakhat pensen a la cang mi nih tuah awk phun ah kan rak ruah. A tak ahcun mino kut ah ramkhel hi a rak i hngat tuk ve. Pu Hrang Nawl tuanbia zoh ahcun kum 21 a si ah MP a rak tling ko. Kan ram chung lawng hmanh si loin vawlei cung level in kum no bik MP a tling mi cazin ah a tel. Tutan thimnak ah cun mino chung in MP candidates a cuh ding zong an van um tikah mino thinlung lawng si loin thimfung thlak a tim mi thinlung ah ruah ning phunphun a chuak. A bik in mino hna nih si khawh tawk in thimfung pek nakding ah pumpak nih ṭanpi mi party caah vahvaih cio a si. Kan i ralrin awk tu cu tampi a um nain pumpak ral vennak a ngei lo mi kan tam. Zei party dah kan dirpi awk a si ti hmanh fiang huaha loin mit purh hnarchoih phun in khuate ah siseh, khuapi chung ah siseh, Party puan cal ah i men rianmang in a chok vak mi kan tam. Ṭanh mi party le dirpinak a ruang van hal ah minutes 10 hmanh a chim kho lo mi nih thimfung thlak ding kong chim kan i thawh mi cu a poi ngai mi thil phun khat a si. MPs a cuh ding mi candidates nih kan party caah khualtlawn kan bawm law nikhat ah cuzat kan in pek lai ti in ramkhel tuah ding ah kan i thawh mi hi mino dirhmun ah ruah awk a um taktak. Zei bantuk party le MP caah dah mino nih fakpi in kan dirpi awk a si ti mi kan i fian ding a biapi tuk. Kan Chin ramkulh chung ahcun mino nih biatak tein a dirpi mi party nih teinak a hmuh lai ti cu a fiang ngai mi zong a si fawn.\nKan ram cozah uk ning zoh tikah kum 2010 President Thein Sein (USDP) hruainak in zauk phung hruai ning ah kan hong lut. Kum 2015-2020 cozah lutlai ah NLD nih fawi taktak in hmunhma a lak. Kum 10 chung kan ram zauk phung hruainak in kan kal chung ah zeitluk in dah mipi an diriam i an lung a tlin ti mi cu kan pawngkam sining zoh cio ah a fiang bik ko lai. Sahngar nih arpi a hmuh ahcun sahngar caah a rak i nuam tuk nain arpi caah cun ṭah-ai-hramnak a rak si diam. Cu bantuk dirhmun ah kan ram uknak nih mipi a kan nenh. 2020-2025 kan ram hruaitu ding hna caah thimfung thlak a nai cang ti in nu le pa sin ah biahalnak tlawm te ka ngeih mi chung in an ruahnak an chim mi a um. Kan biahalnak cu tukum thimnak ah Thantlang peng in CNLD, NLD, USDP, UDP le Independent in MPs a cuh ding hna an si i zei party hi dah thimfung pek awk ah a tlak ko tiah nan ruah? ti khi a si. UDP le Independent vote pek awk an tlak lo ti khi si colh. Central a tlai khotu NLD le USDP party an hmuh ning tu cu tam ial te an chim. NLD ah vote pek awk an tlak lonak a ruang an chim ning ahcun NLD cu an chim ning in zeihmanh an tuah lo. Anmah nih a luban an tlaih bak in dinfel lonak ziknawh le eihmur a tam tuk ti khi a si. Cucu thuhnawh awk zong a ṭha lo mi thil a si taktak. Cu pin ah President hlun Thein Sein nih remdaihnak (Peace process) lam a sial mi zong an pehzul kho lo. Ralkap cozah (USDP) kan duh lo tuk mi nih an kan hruai lio hmanh ah mah tluk in ziknawh le eihmuar a um lo an ti. CNLD cu vote kan pek ko hna zong ah a luban (Central) an tlai kho lai lo. Cu tikah vote pek awk kan hngal lo. Phaisa tam deuh a kan pe kho mi party poh vote kan pek hna lai a ti mi tam taktak an um. Ka ruah mi cu miphun dawtnak taktak kan rak pemh lo hi ta ti mi ka fiang.\nChin Digest Vol. 6, No. 4 A Phaw (Cover)\n2020-2025 kan ram hruaitu ding hna vote pek ding in mee an suainak ah MP candidates hna nih an i tinh mi cu an chim cio. NLD le USDP nih cun CNLD he komh in Coalition Government (Party-komh cozah) ding kha an chim ngai. Zei ca kan ti si ahcun Kawl rawn ahcun USDP or NLD a ṭhawng lai ti an fiang tuk. Nain tlangcung mi sin ah cun miphun party nih teinak an hmuh ko lai ti hi a fiang bak mi a si. Cozah ser khawh nakding ah MP 333 hmuh a hau mi si tikah Central a tlaitu ding NLD le USDP khi an tling kho tak lai lo. Cu tikah tlangcung miphun party a sawm hna cu a hau bak mi a si. USDP le NLD nih pohmah 261 in CM (Chief Minister) thimnak cu a um caah CNLD nih CM rian a ṭuan kho lai lo ti kha biatak tein an i tlaih. Central a tlaitu party CM thimnak nawl cu a ngei tak ko. Nain, Chin State Pyine Hluttaw 24 a um. Cu chung ah ralkap 6 a tel cia. A tang mi 18 hi mipi nih thim mi Palai an si. 24 chung ah Palai 13 a tling mi Party nih Hluttaw Speaker a tlaih lai. Hluttaw Speaker tlaihnak ca i palai 13 tlin ding ah hin USDP cu ralkap nih a ngeih mi party a si caah Palai 7 a tlin ahcun ralkap 6 he fonh in Hlawtaw a tlaih khawh. Sinain, USDP in palai 7 tlin cu thil har taktak a si. CNLD chung ah Hluttaw Speaker tlaih khawh nakding ah Palai 18 chung hin 13 tlin hi thil har si lem lo. Fawi tein tlin khawh a si. NLD ca tu ah cun Palai 13 tlin ding cu a fawi ti lo. CNLD chung in Hlutttaw speaker a tlaih ahcun USDP le NLD nih miaknak an hman mi 261 ning ah ramkomh President nih ramkulh CM thim ko hmanh seh law Ramkulh Hluttaw speaker lungtlin a hau.\nNLD le USDP nih thimfung thlak ding in zeitluk hmanh mipi sawm hna seh law miphun ah fek tein hram a thla mi nih cun vote pek phung si lo. Vote nan kan pek ahcun cu bantuk kan tuah lai tiah a phunphun an chim ko lai. Nain CNLD nih a khel mi “Miphun Covo” kan in pek hna lai ti cu an chim bak lai lo. Cun, NLD le USDP nih hin teinak hmu taktak hna seh law an chim ning in an tuah tak fawn lai lo. An kan hlennak tawhfung a si. A ruang cu miphun dang nih a ngeih mi party a si. Anmah kawl miphun caah cun zei paoh tuah an i tim ko lai. Kawlram cu Buddhist ram si lai. Khrihfa kan hloh dih hna lai. Kawl holh lawng te kan hman lai an ti i tlangcungmi miphun dolh dih a kan timtu an si. U Ne Win nih Tuluk policy a lak mi an hman. Cucu 1972 kum in an rak thok cang. Tuluk policy ning in cun an ram miphun caah ṭhatnak a si ahcun miphun dang cu an lohtlau zong ah a poi ah an chia lo. Kan miphun karh nakding si ahcun kan miphun caah thilṭha si ko an ti. Cucu Kawl miphun nih an i cawn ve mi a si. Kum zabu 17 lio ah Pyo miphun hi Kawl ram chung ah miphun pakhat an rak si ve ko nain Kawl nih an rak dolh dih hna. An tlau cang. Atu Lai Sianghleiruun Sianghngakchia nih University kainak ah kan hman bik mi Kalay University tiah min an bunh mi khi, tuchun ni tiang ka di a riam kho rih lo. Chin ramkulh, Khaikam khua kam (Kalay University) Chin State College Project hi Nah Wah Tah (န.၀.တ) Secretery 2 Boyoke Tin Oo nih 1990 kum July, 16 ah innkil lung a rak phun lio ah hin Kalay College ti mi min a rak bunh/pe hrimhrim lo. Boyoke Tin Oo nih College sak ding tiah lung a rak phun tikah zei bantuk Ministers le MP hmanh nih Sagaing ramṭhen chung ah a si lo, Chin ramkulh Khaikam khua pawng ah a si, ti cu fiang tuk in an hngalh dih. Nain, Kalay Myo cu Sagaing ramṭhen chung ah a um ve bang, Chin ramkulh ah an sak mi Kalay College ti in min pek loin sak mi a rak si. Kalay College ti si loin Khaikam College ti hmanh in 1993, February 16 ah Sagaing ramṭhen Chief Commander Hla Myint Swe nih onnak a rak tuah ah min an rak bunh hmai sa mi a si. A ruang cu kan Chin ramkulh chung ah sak ko mi College cu, mi zei ramṭhen (Divisions) le ramkulh (States) ca hmanh ah a si lo. Kanmah Chin ramkulh caah a si awk hrimhrim si ko. Midang inn hmun (Areas) chung ah ahohmanh nih vok inn, ar inn le ek inn tibantuk va i sak phung si lo cu mu. Kalay University umnak (location) hi a dik ning te kan zoh si ahcun Khaikam Town, Chin State (Kalay Town, Sagaing Region, Myanmar) 385 ekah tluk a kau. Chin State chung ah 308.56 ekah le Sagaing Division chung ah 76.44 ekah lawng a um. Cu a si ko bu ah zeiruang ah dah Kalay College/Kalay University tiah an ti khawh. Kawl miphun nih an kan namnet ruangah a si. Kan ram ri zong duhsah tein an kan det cuahmah. Cucu kan miphun dolh an kan timh ruangah a si. Cucaah CNLD nih a tinh mi Pinlong biahren ning in “Miphun Covo” lak ṭhan ding a timh mi cu kan dirpi awk bak a si. Kan miphun kanmah tein kan i ṭanpi lo ahcun Kawl miphun nih cun an kan ṭanpi bal lai lo. Miphun party nih cun NLD cozah fih a nung tuk mi eihmuar zong hi an doh khawh lai. NLD le USDP nih Ramkulh caah budget a um cia mi dingfel tein an hman lo mi hi miphun party nih cun a sining le aa tlak ning in a ṭhen phawt lai. Party lawng zoh loin a minung zoh a biapi kan ti mi zong khi a hman tuk ko nain USDP le NLD policy nih a nenh mi MPs caah cun kan miphun caah an ban an samh kho lai lo.\nRamkhel rianṭuannak ah a dik cem mi le a palh lo cem mi cu miphun ca i rianṭuan hi a si. Kawl miphun nih Party pakhat hram bunh in an miphun caah rian an ṭuan mi khi anmah miphun caah cun an palh lo taktak. Kan Chin miphun chung in miphun Party caah MP cuh a tim mi hna hi upat awk an tlak taktak ve. Kawlpa nih cun kan miphun party hmang in Laitlang ah MP a rak i cuh bal lai lo. Miphun a daw mi nih miphun caah rianṭuan a tim ko lai. National ti cu miphun a huap khotu biafang a si. Nationalism ti mi cu miphun dawt/ṭanh khi a si. Nationalism thazaang a der mi miphun paoh an ṭum chuk, a dongnak ah a lotlau thai mi zong an um. Hitler nih kanmah sam sen German miphun lawng hi bawi phun kan si a rak ti. Bawi phun, asiloah miphun sang kan si, ti tiang in a rak ti. Miphun dang caah cun misual tuk a si nain a miphun a dawt, a ṭanh, a upat le a cawisan (Nationalism) a rak si. National ti mi le nationalism ti mi miphun dawtnak kan ti mi hi kan ram chung a um mi vawlei, thingkung le a chung ah a um mi minung dawt khi a si ko. Kan pipu hna an rak cawlcangh ning le kan nunphung ngeih mi hna hmang in an rak tlonlen ning kha a si. Cucaah kan miphun nih miphun dang uknak tang in kan covo lak ding hi a biapi bik mi a si. Miphun a daw taktak mi nih cun kan miphun caah thimfung kan thlak ding a si ko. Kawl miphun hlennak kan i zumh chung paoh cu an sal kan si peng ko lai\nSalai Khamh Pek Lian cu M. Res, Geology in Kalay University ah a dih. Lai Sianghleiruun Sianghngakchia Bu (LSSB) Kalay le Zahnak Tlang University Students Fellowship (Kalay) ah hruaitu caan saupi a rak tuan balmi a si.\nPrevious 2020 Myanmar Ram Thimnak Tungtlang Kherhlainak\nNext A ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai?


China saduhthanak cu a tlamtling kho ti lo; US le Germany nih UN Council ah ceilak in an an phih piak\nChina coronavirus ruangah mah bantuk in vawlei cung ramkip ah buainak a chuapi tu China nih buainak dang dang a tuah thluamah lio a si.\nEuropean Union nih fakpi in China thil tuah ning le Hong Kong ram chungah upadi thar a ser mi kongah buainak an ngei\nUK he fakpi in Hong Kong ruangah buainak an ngei, Australia he Trade War ruangah buainak fakpi an ngei lio a si. Huwai CEO cu Canada nih an tlaih. South China sea ah Japan, Philipine, Singapore, Taiwan he buainak fakpi an ngei lio a fawn. Chaina hi vawlei cungah ram thawngbik “Super power” si a tim ti cu mah page ah hin ka ttial cang\nIndia he fakpi in Ladakh ah buainak an ngei lio si fawn. Tu hi India he an buainak cu thlahnih hrawng a si cang, tu tiang zeihman dainak an ser khawh lo. I tuk ding in timcia in an um ve ve cang.\nMah bantuk in India le South China Sea ah buainak fakpi in a tuah caah ramdang vialte nih China cu hawikam caah an duh ti lo. China a dirkam mi ram pahnih cu Pakistan le Nepal an si.\nKarachi Stock Exchange terrorist attack June 29 mi kong ah, Pakistan nih India a puh. Mah kongah China nih United Nation Security Council ah India cu dantat ding in a chuapi.\nNatein Germany le US nih Anti India move an cohlan duh bak ko, China nih zeihman a tuah kho ti lo, China le Pakistan saduhthanak cu US le Germany nih ceilak in an phih piak. Credit-Times Of India\nBe the first to comment on "China saduhthanak cu a tlamtling kho ti lo; US le Germany nih UN Council ah ceilak in an an phih piak"


Thailand cu Myanmar buainak ruangah a zaammi zohkhenh dingin aa redi cang | The Chin Express\nThailand cu Myanmar buainak ruangah a zaammi zohkhenh dingin aa redi cang\nUknak firtu Myanmar ralkap nih sandahpiahtu mipi a tukvelh, tlaih i thahnawn hna caah minung tampi an zaam kho men tiin Thailand nih Myanmar ramri khuapi ah tampi Myanmar ralzaam dornak hmun (refugee camp) a timhtuah cang hna.\nInnpa ram a simi Myanmar boruak a chiat chin lengmang caah minung a tomtom in an zaam te kho men tiin Mae Hong Son le Tak ramkulh ah Myanmar ralzaam/refugee umnak inn an timhtuahmi pawl cu Thailand Army Bawizik Narongphan Chitkaewtae nih Nikhatni ahkhan a va zohfel hna.\nMae Sot, Tha Song Yang, Mar Ramat le Phob Phra peng ah Myanmar refugee umnak caah hmun 7 an timhtuah hna, tiah Thailand media Thai PBS World nih a thanh.\nMyanmar ram Payathonzu (ဘုရားသုံးဆူ) khua he aa rimi Kanchanaburi ramkulh zongah minung 2,000 tlum ding hmun 4 cu Myanmar refugee caah an timhtuah cang hna.\nKayin state um Payathonzu (ဘုရားသုံးဆူ) khua cu tanglam in Malaysia a ra Chinmi tampi Thailand kan luhnak lam asi.\nThailand khua Mae Sai le Mae Sot ral te ah a ummi Myanmar khuapi Tachileik le Myawaddy ah sandahpiahtu pawl ralkap le palek nih an tukvelh, tlaih i thahnawn thluahmah hna caah ramri Thailand pawl zong an thin an i domh ko.\nHmasa thawngpangKNU nih Myanmar ralkap 5 a thah hna, ral a fak chin\nHnu thawngpangIndia cozah nih “a hung zaammi Myanmar rammi ka bawmh hna lai” ati


Hohmanh nih an ka cohlang duh lo ,nun hi ka zuam ti lo tin aharnak cu lungfak tukin Htet Htet Moe Oo nih achim cang… – Vaurawng\nHohmanh nih an ka cohlang duh lo ,nun hi ka zuam ti lo tin aharnak cu lungfak tukin Htet Htet Moe Oo nih achim cang…\nCaan khat lio ah minthang tuk simi Academy Htet Htet Moe Oo cu a nunnak ah harnak tampi atong. Apa dam loin lungrethei le amah pum chung ah khuaihlainak tampi atuah cang .\nVeVe Company cawngiannak in teinak hmutu arak si . A tu ah harnak atong lio, apa dam lo le thlopnak le amah thlopbulnak ah VeVe Company nih ting 100 an rak hlut .\nA lunglawmhnak le atonmi harnak kong cu achim cang .\n“COVID-19 ruangah rian in ka din , harnak tampi ka ton lio ah VeVe Company nih an ka bawmh caah ka lawm tuk , ka philh lai lo . Ka nun chung ah alak in mi tangkaa ka lak bal lo , mah tein ka zuam i teirial in ka um . A tu bantuk harnak lio ah an ka bawmh caah ka lawm tuk .”\n“A caan ahcun keimah ahhin hibantuk hi ka cang e , actress tampi keimah bantukin hnalung akhuai mi an um lo . Ka hngawng ,paw zong ka khuai . keimah ti ka um hi tin ka ngaihchia tuk . Hi vawleicung um hi ka zuam ti lo tin acaan ahcun ka ruat .\nVawleicung ah tangkaa pakhat lawng hi harnak asi lo .. ahar mi cu zeitluk in tha le nun dawh in kan um kan ti , kan pek mi atam zongah hohmanh nih an ka theih pi lo ..hohmanh nih atha an ruat lo ..ka lungfak i ka lung rawk tuk cang tin achim .\nKa hmet tein mi kip sinah ka um , ka pa zong nih aka kal tak , atu hnu ah keimah nih ka zohkhenh tikahhin aw ..nu le pa cu fa le kan rian si ,,zohkhenh ding an dawtnak ka cham ko lai tin ka ruah caah ka lung ka thawn ter than tin achim .


Tidim Khuapi Ah Ralhrang Palek Pathum Meithal In An Kah Thah Hna - Chin Eleven News\nChinram kulh Tidim khuapi ah um mi Myanmar Economic Bank hngaktu ralhrang palek pathum thilak an kah hna tiah theih a si.\nChin Pyne Tidim khuapi Myanmar economic Bank hngak runvengtu ralhrang palik pathum thilak in tuzing ah an kah hna tiah khuami sin in theih a si.\nTuzing August 25 2021 suimilam 11 am tluk ah a tu bantuk in thilak an kah hna.A thimi hna hi polik pathum an si. A hmun ah an thi colh. Polik a kaptu hna hi motorcycle in an ra tiah khuami pakhat nih khitthitmedia ah a chim.\nCulawng si lo in tuzingka ah khan Tidim luhnak khualeng zongah meithal kah thawng tam nawn te theih a si tiah khuami nih an chim fawn.Khitthit media\nRelchap: Mizoram Palek Le Assam Palek I Kahnak Kong NHRC Nih Chimfian Ding An Ti National Human Rights Commission (NHRC) nih July 26 ah Assam palek nih Mizoram he ramri pawng IR palek hna umnak hmun an cuh hna ruangah i kahnak a chuah mi kongah nuhrin covo an buar tiah a ruah ruangah Mizoram le Assam cozah hna cu chimfianhnak tuah dingin an theihter hna.\nThei cia bantukin July 26 ah Assam palek 200 hrawng nih Vairengte khuataw i Mizoram IR battalion hna umnak hmun an chuh hna hnuah meithal zong an puah.Mah ruangah Mizoram palek nih an kah ve hna i, Assam palek 6 an thi.\nAssam mi pakhat nih mah i kahnak ah hin human rights buarnak a um tiin NHRC ah a chim ruangah NHRC nih August 22 ah khan Union home secretary pin ah Mizoram le Assam chief minister hna cu NHRC sin ah fianternak tuah dingin ca a kuat hna.\nNHRC nih Mizoram le Assam palek i kahnak ruangah cozah riantuan a thi mi le hma a pu mi an um mi cu a poi ngai mi a si.Hi thil a cang mi ah minung covo buarnak a um caah mah bantuk thil a cang mi hi kan zoh sawhsawh kho lo, ka serious ngai tiah an ti tiah an langhter.


Thih ding tiah nawl chuahmi le thongthlak ding a simi 209 an um tiah ISP nih a thanh – THE CHINLAND POST\nThih ding tiah nawl chuahmi le thongthlak ding a simi 209 an um tiah ISP nih a thanh\nThe Chinland Post | 2022 June – 7 Myanmar ram ah hramhram in uknak lak a simi a dohtu le thongtlak ding in nawl chuah a simi 1,200 leng chungah a fak bik dantatnak a simi thihnak le nunchung thongtla ding in nawl chuah a simi 209 an um tiah Institute for Strategy and Policy (ISP-Myanmar) nih June 6 ah a thanh.\nMinung 209 chungah Yangon ramṭhen in minung 202 an si i adang hi cu Irrawaddy ramṭhen in an si tiah cathanh chungah a telh.\nCu chungah Yangon ramṭhen, chaklei Okkalapa peng ah thihnak dantat a simi 52 le nunchung thongthlak ding in nawl chuah a simi 12 an um caah Myanmar ram pumpi ah a tambik a si tiah cathanh chungah an telh chih.\nA pahnihnak a tambik hi Hlaingtaya peng in an si i thihnak dantat a simi 17, nunchung thongtla ding 30 le thihnak he nunchung thongtlak ding he dantat a simi 3 an um tiah a chim.\nA fak bik dantatnak pek a simi 209 chungah tlaih a tong i thihnak le nunchung thongtlaknak dantat a simi 6, thihnak dantat a simi le tlaihding in nawl chuah a simi 117, tlaih hnu ah nunchung thongthlak a simi 86 an i tel tiah a langhter. Thihnak datat a simi chung in kum 18 tling lo pa 2 zong an i tel tiah a langhter.\nThihnak dantat a simi chung in 88 siahngakchia hlun U Kyaw Min Yu @ U Jimmy, NLD hluttaw palai hlun U Phyo Ze Ya Thaw, U Hla Myo Aung le U Aung Thu Ya Zaw hna cu hriawh in thahding tiah an fehtermi cu UN telh in American le France ram hna nih an cohlan lonak kong an langhter.\nPrevious Hramhram uknak thla 16 chungah SAC ralkap nih mipi inn19,000 hrawng a khangh\nNext “Sihni ṭha pakhat si ka duh ko nain hramhram uknak ka cohlan khawh lo caah hriamtlaih dothlennak hi ka thim” CNF nu ralkap Daisy


Laimi nih:CNF hi kan mah nih ral kan doh tar hna awk a silo’A hlei in ramthum nak um mi i ralring kan hau. – Lai Lungrawn Post\nLaimi nih:CNF hi kan mah nih ral kan doh tar hna awk a silo’A hlei in ramthum nak um mi i ralring kan hau.\nMiphun hawi hna CNF/A kan uh tanh hna nan uh tan ve cio hna kan ngei chun te an si kan mawh cio lo nan mawh cio lo.Asi nain thil pakhat te a um mi cu, Facebook Cung in ih pah bu le ei pah bu men in ram tang ah zeitik kan i kah lai zeitin kan um lai ti a ruat mi kan pa le u le kan nau le pawl duh poh in kan soisel mi hna hi cu a si deuh lo.\nkan mah duh ning in maw ral cu an do lai i, ral cu an thawh lai an mah nih tha tein zeitin kan doh lai zeitin kan tuk lai ti mi timlamhnak cu an ngei ko lai thi sat lio lawng i, A Au khuang mi si lo in, a thil (meitil) a chuah tak tak tik ah kan mi phun ning in kan do dih i, kan tan tti a herh.\nCNF/A nih tim mi an ngei ko cu ca’h cun, kan mah mipi cu ready tein um cio hna uh si. Atu Facebook chung i,a aukhuang mi hi ram chung mino an um tuk lo ram leng deuh lawng te an si.\ncu ca’h mi a bawm chan tu le thazang pe tu kan si lo manh ah,mi a soisel tu le thazang tlung tar lo tu si hna hlah uh si kan zapi te kut sih in,ttuan ti dir ti can a cu cang .\nRelchap khawh si:Tulio caan ahhin kan ram le kan vulei ah ka um ve ahcun CNA/CNF ah Training kai dingin ka kal ve hrimhrim lai or ka lut ve hrim ko lai. Aruangcu ka phannak ram i Min Aung Hlaing hruaimi Kawl Terrorist pawl nih kan miphun cungah an sual ning le an thil tuah mi ka vun hmu ve tikah ka lung afak tuk ve caah asi.\nKalay:Mino le mipi hnu kir an duh tilo’Thisen a luang mi a tam cang caah tih a nung ko cang hi.\nZualko:US ah Lai Nutung Hri-awhnak in a Nunnak a Liam


Nangmah An Dawtu Taktak Cu Hringtu Na Nu Le Pa Lawnglawng Hi An Si Ko – Chin 11 News\nNangmah An Dawtu Taktak Cu Hringtu Na Nu Le Pa Lawnglawng Hi An Si Ko\nMinung tampi hna cu dawtnak ruangah an ruah ning hi a pial sual tawn lengmang caah cuahsemnak hringtu nu le pa nak hmanh in midang nih an ka dawt deuh ko rua tiah a ruat mi hi an tampi ve. Nungak tlangval nih voitam pi kan I palh tawn lengmang mi cu an nu le pa nak hmanh in ka nungak le kan tlangval nih an kan dawtdeuh ko hlah maw tiah a chim mi hi kan um theu tawn.\nNangmah an dawtu taktak cu hringtu na nu le pa kha an si ko, na duhnak an zul lengmang tu cu hringtu na le pa thiamthiam kha an si ko ti hi philh awk a tha lo mi a si. Zeitik hmanh ah lungfak le ngaihchia in umter an sianglo tu cu nangmah an hringtu na nu le pa lawnglawng kha an si. Na hawikom nih cun na ngaih an chiat ter caan a tampi lai I na lung an fahter caan zong a tampi ko lai.\nZeitik hmanh ah lamping ah an pialter lo tu cu na nu le na pa kha an si I na caah a tha bik lam an hmuhsak lengmang tu cu hringtu na nu le pa lawnglawng kha an si. Zeitluk indah hawikom tha lo nih mitah nunzia a hrawh ti kha voitam pi na theih ko khah.\nNa herh mi poah tlamtling khawh chung in tuahpiak ai zuam lengmang mi hna zong hi na nu le pa lawnglawng an si. Palh nak na tuah tik le thil thalo na ton caan ah an cawnpiak tu le an chimhrin tu cu hringtu na nu le pa kha an si ko lai. Cun a biapi bik mi cu nangmah an dawtu taktak cu hi vawlei ah hin cun hringtu na nu le pa nak in midang an um lo ti hi na theih le na hngalh peng ding ah a biapi mi a si.\nCrd: ChinEleven Tialtu


US Senate, Trump Le Biden Kong Tawi; By Luther Tin Hre – Chin World News Evening\nUS Senate, Trump Le Biden Kong Tawi: President Trump nih sunghkhan a duh rih lo. A nun chungah Biden nih a ka tei ti hi chim aa tim lo ti a fiang. President an i cuh tikah November 3 zan khin cun result a fiang cang. A sungmi nih a teitu kha phone an chonh i ka sung. Na ka tei caah kan lawmh pi. Kan hruai tiah a ti tawn. Asinain Trump le Biden zawn ahcun aa phun dang. Result zong November 3 zan ah a chuak kho lo; vote thlakning a hmaan lo tuk caah Trump zong sungh a khaang kho lo. Na ka tei ti zong a chim duh lo; conglawmh bia zong a chim duh lo.\nSau ngai a rauh hnu state zeimawzat nih Biden tei in fehternak an vun tuah thluahmah cang ca le hruaitu thlennak le Inn Raang chuah le luhnak caan a naih chin lengmang cang caah mipi le ram zawnruah ah Trump nih a kianh. Hitihin a tial: “Official tein nawlngaihnak thlennak tuah ding in ka riantuantu pawl cu Biden team sinah theihter ding in nawl ka pek cang hna” tiah Trump nih a tial. Sungh a khan a si hrim lo. Sungh cu a cohlang kho lo nain vote ning in kal a hauh cang caah caan karlak cu a lung a thumh bia tu khi a si. Asinain Trump a pehmi cu “thil hmaan taktak kan theih hlan cu kan doh lai i kan tei hrim lai” tiah a tial chih.\nJanuary 20 tiang ah Trump team leiin zeihmanh tuah khawhmi a um lo ahcun Biden cu US president a si cang lai. Inn Raang a chuah hnu zong in a legal team le a support tu hna bawm in an fight peng lai tiah ka zumh. Cun Congress i House le Senate zong hi Democrats nih majority tlaih dawh an si. Tuan deuh zong ah khan House cu Democrats majority an si i, atu zong an si than. Senate hi tu lio an dirhmun ahcun 50-48 an si.\nRepublican majority a si, nain Januar 5 ah Georgia ah senate thutnak pahnih cuhnak a um lai. Republican nih a pahnih in an tlaih i Democrats pahnih nih an cuh hna. D nih a pahnih in an lak ahcun 50-50 veve an si lai. An vote aa tluk poah ah VP Kamala Haris nih a hruai hna lai caah 50-51 in D hoih in vote a tlu lengmang lai. Cucaah atu hi Republican upa lungre a thei. Fak taktak in an i cuh lio si.\nD lei nih tangka a tomtom in an vorh chin lengmang ti si. D hi inn pathum ning in hruaitu an si ahcun conservative pawl cu hngawng lengmang an si ko lai. Cun Biden zong hi ruahnak leng in a tha deuh kho men. Obama he in kan zoh ti lengmang tikah a thatnak hmuh khawh a rak si lo. Asinain riantuantu upa pawl a vun thimmi hna hi ruah ding tete an um.\nA fanu pasal hi Jew miphun a si fawn. Asinain Ivanka Trump khi cu a pasal zumhnak aa hrawm i, Biden fanu tu cu a pasal zumhnak aa hrawm lo. Israel ram caah cun a tha lai ka zumh. Biden a si ve caah Biden cozah a si cang lai i zoh awk cu a um len ve te kho men. Amah tu cu Trump he cun ram chung a siah ram leng a siah an policy an i lo lai lo. A hleiin ramleng kong.. Theihtlei ah tiah!. Credit: Luther Tin Hre


ITALY AH KUM 93 ASIMI DAMNAK AHMU, DR TE AN TTAP DIH TARPA BIACHIMMI – The Chinlung Post\nApril 4, 2020 admin Sermon 0\nHi konghi athei cangmi zong kan um kho men a thei rihlomi caah vun langhter tthan vemi asi. Arelmi vialte hna nih hlawknak kan hmuh hrimhrim lai timi ruahchannak he vun langhter chinmi asi. Kum 93 asi cangmi Tarpa pakhat cu tulio zawtnak Coronavirus zawtnak nih a tlak i Italy sizung ah caan zeimawzat thlop bulnak tuah a si.\nVanthat ah kum 93 asimi Tarpa cu coronavirus zawtnak in damnak tlamtling a hmuh. Sizung in chuah aa timh cuahmah lio ah Sibawipa nih cun kapu hihi na thawhchuahnak seh Ventilator man asi tiah bill cu apek i, aman cu anmah lei tangka Lira in thongnga asi. Kum 93 asimi Tarpa nih a bill cu a zoh i, amitthli he attap thluahmah.\nKum 93 asimi Tarpa nih i suum kho loin a ttah cu apawng a ummi sibawi hna le Nurse hna nih an zoh tikah an celh ve cio lo. Sibawipa nih a timi cu Kapu tangka pek dingmi na ngei lo maw? tiah zaangfahnak thinlung he kum 93 asi cangmi Tarpa cu sibawi pa nih cun a vun ti.Nain Tarpa nih cun mitthli he hitihin Sibawipa cu aleh.\nSibawipa Tangka ka ngeih lo ruangah ka mitthli a tlak in kan ngaih achiatnak le ka ttahnak hi a si lo e, Tangka cu ka ngei ko ee, Asinain Sibawipa aw kum 93 chung vialte ka thawchuahnak le ka thaw dawpmi vialte kha tuak hmanh law zeizat man ko dah asi hnga? caan tawite chung ka thawchuahnak man ah Lira (Italy tangka) thongnga asi.\nKum 93 chung vialte thaw ka chuahmi man vialte kha Pathian cungah leiba ka ngei.Asinain Pathian nih cun voikhat te hmanh ka thawchuahman aa ka hal lo, a zaangfahnak vialte ka rak philh mi kha atu ceo ah ka theih ruangah ka mitthli a tlak in ka ngeih achiat i, ka ttahnak cu a si tiah Kum 93 asi cangmi tarpa nih sibawi pa cu lehnak atuah.\nDawtmi ule nau hna, Nifatin kan nunnak ah hin Pathian zaangfahnak hi um hlah sehlaw nangmah lei keimah kan dam kho lai lo i, kan nung kho lai lo tinak asi. Curuangah kan biakmi kan Pathian nih nih cun Ka velhi na caah a za,(2kor 12:9) ah aa kan ti. Credit: Original Writer by Rev Mal Sawm Thang


Ralhrang Nih PDF-Kalay Riahbuk An Lak, Minung 12 An Tleih Chap Hna – Onlinenungak\nRalhrang Nih PDF-Kalay Riahbuk An Lak, Minung 12 An Tleih Chap Hna\nPDF-Kalay Batalian 3 Riahbuk Ralhrang Nih An Lak, Minung 12 An Tlaih Hna. Ralhrang nuh PDF-Kalay Batalian 3 cu nihin zinglei suimilam 10 hrawng an luhhnawh hna i sii lei nu ralkap minung 10 le pa 2 an tlaih hna tiah Zalen nih atial.\nPDF-Kalay Batalian 3 riahbuk ralhrang nih an luhhnawh luo ahhin atam u cu raldo dingin leng an chuah kar asi caah, tlawmte lawng riahbuk ah an um. Ref; TFT\nRelchap; Irrawaddy khua pathein – chaung Thar mawtaw lam cung ah council nih rian pek mi Minister of Hotels and Tourism leChief Minister of Ayeyarwady Division i azul mi mawtaw cu hriamnam atlai mi phu nih an kah hna .\nNov 15 zanlei 2 hrawng ah Hotel minister Dr.Htay Aung le Ayeyarwady Chief Minister U Tin Mg Win azul tu mawtaw cu an doh hna tiah Ayeyarwady council office staff pawl sin in kan theih. “A hliam mi le athi mi an um le um lo cu kan theih rih lo.An kap mi hna cu a fiang ko “tiah council office staff pakhat sin in kan theih.\nChaung thar rili opening ceremony cu Nov 15 zan lei 1 hrawng ah Chaungthar rili khua Azura hotel rili hmai ah an tuah. An tlun lei ah an kah hna tiah council office staff nih achim. Hriamnam tlai phu khat nih mawtaw 8 tel in council phu azul mi cu tlang in an kap hna ii mawtaw 7 cu Pathein khua lei meikhu lak ah an tli tiah khua mi pakhat nih a chim.\nVoi 30 cu kap thawng kan theih.Kah nak hmuh ah mawtaw thlalang khuai mi zg kan hmuh.Security mawtaw pakhat cu atang ” tiah khua mi pakhat nih achim. Cun nazi 1 arua hnu ah kah doh nak ahmuh cu council ralkap le palik pawl mawtaw 40 in an rak phan .Cycle in khua tlawng mi mino 6 le shawpya khua ii chinlung acelh mi mino 4 an tlaih hna tiah khua mi pakhat nih achim.\nKah doh nak atong mi pawl cu council ralkap minung 60 hrawng ramlak pawl nih an kawl hna tiah khua mi pakhat nih achim. Oct 25 zg ah Pathein peng kangyitaung khua ah council mawtaw pakhat bom in an puak hna. Council ralkap 3 an thi 1 hliam tuar ii Pethein peng PDF Mg kyaw zg anun nak aliam. Crd; Global Chinland, CBN Daily News MIZZIMA


NLD Caah Thawngchia Achuak Chin Lengmang Cang Hih – Lai Lungrawn Post\nJuly 29, 2020 July 29, 2020 admin Myanmar News\nBy. William HC: NLD caah thawngchia achuak chin lengmang ko. Kawlram Kayah state mipi nih NLD vote lo dingin anmah Kayah miphun party vote dingin an mino le an nubu upa hna i fonh in cawlcanghnak an tuah lio pi si. Mah miphun party vote dingin an mino le nubu hna cu March thla khan ton ceihnak an rak tuah cangnak kong an mino haotu Ko Ye Ne nihcun RFA ah a chim.\n2015 lio ah NLD nih tlangcung miphun humhimnak atuah lai i kan covo akan upat piak lai tiah ruahchannak nganpi he Kayah mipi sinah kalin NLD vote cio dingin kan rak chimrel i NLD nih seats tambik cu an hmuh ve, nain kum 5 cozah an ser chung zoh tikah tlangcung mi caah dawtu siloin a kan namneh tu ah an i cang diam tiah a chim.\nKayah Nubu haotu nihcun NLD cungah kan i ruahchannak vialte cu thlitu nih a choih dih, kan miphun cu zeite ah NLD nih an kan rel lo, kan aunak le duhnak zong zeite ah an rel duhlo, an i theihter duh lo caah 2020 hi cu Kayah kan miphun party vote pek dingah kan cawlcanghnak si” tiah a chimchap ve. A liamcia kum lio ah NLD nihcun Aung San Lem cu Kayah mipi hna duhlo le dohbu ah hranhram in an va phun timh lio ah Kayah mino cu NLD cozah nih taza a cuai hna i thongah an rak thlak hna kha si.\nKan nih Chin mipi zong nikhat hnu khat in kan lungfim chin lengmang, miphun dirpi le ttanh a aherh zia kan i fiang chin, a bikin CNLD party chungah mino cathiam, ramleng ah degree sangsang la mi hna an itel, an dirpi cuahmah mi hmuh tikah lawmhnak chimcawk lo a um.Chinram NLD chungin Chin mino aa fitmi le ramlengah degree sang a la mi an i tel lem lo, cu nih alanghter mi cu nangmah nih aphi hei chuah ko.\n2015 thim lio ah Kayah state ah seats hmun 34 ah NLD nih hmun 26 ah teinak an hmuh. USDP nih hmun 7 le independent in hmun 1 ti in teinak an rak hmuhmi si. NLD thlipi ahraan pinah Kayah mino le nubu fonh nih NLD vote ko ulaw tiah mipi an rak forhfial hna mi kha a biapi in NLD teinak hmuhmi cu si, tukum cu NLD vote lo ding in le anmah miphun party vote dingin mino le nubu nih an mipi an forhfialnak an tuah lio pi si. RFA


Full Video: Ralkap Sakhan An Lak Lio Zohkhawh Asi Cang - TIMES OF CHIN NEWS\nVideo Link ca atang bik ah um lai. Karen ramkulh, Myawaddy peng Tebawbu khua kam um SAC ralkap camp cu May18 ah KNLA ṭangṭi phu hna nih an laak i SAC ralkap a nung in 6 an tlaih hna pinah meithal le zenkuan tam tuk an chuh hna, tiah Karen thawngzamhnak nih a langhter. Camp laak kahdohnak ah SAC ralkap MA meithal zun 6, seh meithal zun 1, RPG zun 1, 120 mm zun 1, BA 100 zun 1, MA 7 zun 1 le zenkuan tamtuk an chuh hna, tiah theih a si.\nKum 32 a rauh hnuah KNLA nih Tebawbu camp an laak khawh ṭhan i, ralkap a thimi an ruak cu an an hawile nih an zampi hna. PDF lei in 1 a thi, tiah theih a si. KNLA nih camp an lak lioah SAC ralkap Jet Fighter 2, Helicopter 2 le CH 3 Drone 1in voi 20 hrawng an kah hna. Camp laak khawh lo dingin an runven ko nain a thimi an tam caah an camp cu an zam taak.\nKNLA, KNDO, PDF ṭangṭi phu nih SAC ralkap camp an laakmi cu Myawaddy-Laykekaw-Phalu-Tebawbu–Walaymyaing motor lampi kam ah a ummi a si. Tebawbu camp cu SAC ralkap nih 1990 kum lioah an rak laak. Kum 32 a rauh hnuah KNLA le ṭangṭi phu hna nih an laak khawh ṭhan. Mah an lak lio video cu an rat langhter cang. An ral tha bak i azoh zong an nuam tuk. Video link https://www.facebook.com/100007814704280/videos/382092753693972/


R.I.P : Apoi TuK Hringhran E Vanvan le Sangte nih Malaysia Ah An Kan Thih Tak – Onlinenungak\nR.I.P : Apoi TuK Hringhran E Vanvan le Sangte nih Malaysia Ah An Kan Thih Tak\nMalaysia ah Chin mi pahnih Van Kim Lian le Nang Lian Sang nih mah le mah i thahnak in Mual an kan Liam tak tiah kan theih. Van Kim Lian hi malaysia, Selangor pengkulh klang ah a um mi asi i December 24, 2020 zaan ah amah tein a nunnak aa la tiah theih asi. Cun Nang Lian Sang zong hi December 29,2020 zaan ah khan a mah tein a nunnak aa la ve. An pahnih tein an ruak cu January 6, 2021 ah kawlram an chuahkehnak khua ah tlun pi an si lai.\nVan Kim Lian(32) hi Kalaymyo ah a chuak mi asi i chungkhar lei nih kawlram ah a ruak phak ter an duh caah Chin Community nih an tawlrel cuahmah lio asi. Nang Lian Sang(29) zong hi Kalay pengkulh Maok Lin Khua mi asi. Van Kim Lian hi December 24 christmas lai Ni te ah khan zaan ah amah tein a nunnak aa la mi asi. Amah hi Malaysia Selangor pengkulh Klang khua ah rian a ttuan mi asi.\nCun Nang Lian Sang hi malaysia Kuala Lumpur ah a um mi asi i December 29 ahkhan amah le amah a nunnak aa la ve. An pahnih tein an ruak cu Kawlram lei ah tlunpi ding in timtuah cuahmah an si. Tluang tein an ruak khua ah an phak pi khawhnak lai Thlacam zong in bawm cio hram hna usih. Taantak mi chungkhar dihlak Bawipa nih hnem hram hna seh. Laikokek


Frederick Darling Nu Theih A Si Cang. – Salai Kawltu\nFrederick Darling Nu Theih A Si Cang.\nKan unau Mizo Riviral Bethel Revival Speaker asimi le Pathian nih a hman ngaingai mi Frederick Lalrindika darling theih asi cang. An i rem kho taktak. Frederick Lalrindik i Laimi nih a thei lomi kan um lai ka zum bak lo. A ruang cu kawlram tiang Pathian rianttuan in a rak kal bal cang. Frederick kawlram a rak tlawn lio ah hin zawtnak phun phun a ngeimi nih damnak an hmuh. Khuachia ttihnung taktak mi tiang in a rak tthawl bal cang.\nFrederick hi hmun dang dang i Pathian rianttuan mi a si caah darling a ngei ve ti zong a zum lomi nan um kho men. Asinain darling muidawh taktak mi l Pathian ttih zah ngaingai mi a rak ngei ve diam. Mah cu ho dah si kan ti ahcun Mizo Gospel singer Lalduhsaki hi asi. Lalduhsaki hi LPS Youth Icon hlasak zuamnak i 1st Runner-up rak si cangmi asi.\nFrederick hi aizawl, mizoram i khua a sami a si. Pathian rianttuan in hmunkip ah a kal cang. Kawlram le lai tlang (Chin State) tiang Pathian rianttuan in a rak kal bal. A tu zong hi din lo in Pathian rian a tuan cuahmah lio a si.\nHi bantuk in Pathian rianttuan tu an i uar ti vun theih tik ah a lawmum tuk hring hran ko, kan lawmhpi taktak fawn. Pathian rianttuan tu hi bantuk i an i uar ti theih tik ah mipi lei in siseh an thawngpang thei duh in dothlatnak an tuah cuahmah fawn. An pa2 in an hmanthlak i an i comment ning tete hna cu mipi lei nih an rel duh kho taktak.\nYoutube i Mizo Home Video zong nih an dothlat cikcek hnu ah a video bak in an chuah piak hna. Zohtu an tam kho taktak. Minthang veve an si tik ah an kong lam theih cu an i zuam kho taktak. A tanglei bik ah video zong zoh khawh asi lai.\nFrederick le a darling hlasakthiam Lalduhsaki hmanthlak tampi ka van thlah chih i rak zoh cio u. An i rem kho taktak. Hi bantuk in Pathian rianttuan tu veve an i tong kho hi a sunglawi tuk hring hran ko. Bawipa nih Pathian rian an ttuan nak ah an lam hruai ko hna seh.\nA tanglei bik ah hin video ka van thlah chih i zoh cio khawh asi lai.\nPhoto Credit : Frederick & Lalduhsaki\nPrevious Post:Kala Pa Nih Miss Mizoram Cu A Duh Paoh In A Laam Pi Cang (Video Thar)….\nNext Post:Iang Len Sung Nih Mizo Pawl Comment A Leh Ve Cang Hna.


A Ruak Lak An Duh Len Ko Nain Ralkap Nih An Sian Lo - News and Media\nHihi an langhter colhmi a si. Media nih thil cang le cangka in a langhter lo. May thla 4 ah Khan Pyay khuapi Innwa Bank cu mizei ti thei lomi nih bomh an puah i Kawl ralkap nih bomb a puahtu cu an kawl. Nawin Kwat Thit ah an lut i bomb puahtu cu an kawl peng. An lung hrin deuhmi hna kha an tlaih hna i bia an hal hlan ah a tuk an vuak i cu.\nHnu ah bia an hal hna. Nupi ngei rih lomi tlangval Ko Kye cu an lung hrinh ruang ah an tlaih ve . A mah hi Kumkul le kumthum mi a si .Tlangval Kokey cu an vuak a fak tuk caah a a vuaknak ah a thi. A ruak hi ralkap siizung ihkhun zakhat a umnak ah an chiah i a thaizing ah a chungkhat hna nih a ruak cu an va zoh i chikkhatte Chung long ah a mui.\nCu an zohtet hna. An vuaknak ah hin a hmai zong a phing viar i a takpum zong a khuai. Ralkap hna nih cun hi a thimi pa a thihnak cu hi ti hin an chim. A thihnak a ruang cu motor in kan phurh lio ah a tla i ahliam hma a tuar hnu ah a tuar kho ti loin a thi tiah an chim. A ruak cu lak an duh caah lak ding ah ralkap sinah cun an hal leng ko nain ralkap.\nNih an sianh hna lo. Ralkap pwl nih cun kanmah nih kan phum lai an ti i a chungkhar nih a si ah cun Nan phun lio kan zohtet uh zoh kan duh ti an hal lennak i cu zong cu ralkap nih a duh thiamlo I Zantim ah a chungkhat hna cu inn ah an tin ter hna. Lunghrinh i an thah hlei ah a ruaklak hmanh an sianh lo.


Hakha Khuapi Tih Hlah Na Thinphang Hlah! – The Cherry Par\nHakha Khuapi Tih Hlah Na Thinphang Hlah!\nHAKHA KHUAPI TIH HLAH NA THINPHANG HLAH\nKhrihfa hlabu fung 150 nak cangthumnak ahcun, “Ser-mi thil vialte hna zong hi PATHIAN lamkaltu an si dih,” tiah kan hmuh. Nihin, Hakha khua zongah ser-mi thil hna hmangin, BAWIPA kan PATHIAN nih a umbal lomi Khuaruahhar pahnih (Tehte pahnih) a kan tuahpiak!\n1. Ar an khuang: Sept 20. 2021, zaan suimilam 11:45 hrawng ah Bomb thawng le Meithal thawng lakah kan Ar khong pawl nih țihnak ngei bak loin an hung khuang lulhmalh hna! A theihngal nih an chim tawnmi cu, “Bomb le Meithal thawng lakah hin Ui le Ar hmanh nih an țih i an awn au ngam lo,” ti a si.\nHakha khua ahhin Bomb puak thawng le Meithal thawng kan theih a tam ngai ve cang. Hi chungah hin, Ar an khuan hi ka thei bal lo. Bomb le Meithal thawng kan theih ahcun, mei kan hmih dih cio i daitein kan i duup cio ko hna. Minung he țilva hna he daiduup kan um tawn ko. Sihmanhselaw Sept 20 zan cu Bomb thawng le Meithal thawng lakah, Lai Ar khong pawl cu țihnak ngei bak loin, vawidang lo bang an hun khuan lulhmalh ka theih tikah ka chunglei ahhin, lawmhnak le hnangamte ka ngei ko! Zeidek, thil pakhat-khat PATHIAN nih a kan chimh duhmi le tuahpiak duhmi a um ko lai tiah ka ruah!\nAtu bantuk Mipi ci-ai i kan um lio caan thengte i, sermi thil ‘Ti’ hmangin, BAWIPA kan PATHIAN nihcun, a kan Dawt, a kan Zaangfah, Vel a kan ngeih tuk caah, Khuaruahhar thil a kan hmuhsak nak hmangin, “zeizong tuah khotu, a um lomi zong a umter khotu PATHIAN a si i, ka bochan hna seh, ka zuum hna seh, țih hna hlah seh, an thinphang hna hlah seh,” tinak caah Khuaruahhar thil (Miracle) a kan tuah piak hi a si.\nKan Chinram/Lairam ahhin, Khuaruahhar thil hi a um tuk bal lem lo caah, hi bantuk i thil a um hi Thlarau leiah a kan chap le kan țhancho pakhat zong a si. Cucaah; Bomb puak thawng le Meithal puah thawng lakah, Lai Ar khong hna nih țihnak ngei ti loin, an hun khuan lulhmalh cu, hi hna an Bomb thawng le an Meithal thawng hi, “Hakha Khuami hna țih hlah u, therphang hlah u, kan Umpi ko hna,” a kan ti nak a hih!\nTi pung aho rawn lo i amah te i a khah i a liam i a luan thluahmah cu, BAWIPA kan PATHIAN nih, ” Maw Hakha khuapi, a um lomi a umter kho tu, a si kho lomi a siiter khotu, nan PATHIAN ka si hih, ka zuum ko u, ka bochan ko u, țih hlah, na thinphang hlah,” a kan ti nak a si thiamthiam.\nBAWIPA nih zaam u a kan ti lomi le aho nih dawi lo pi i, zaam le tlik rumro timh zong hi PATHIAN zumh lo le bochan lo a si. Hakha khuachung lila ah hmun himnak deuh le a himnak kan i tuah ah a za ko. Profet Isaiah le Juda siangpahrang Hezekiah nih BAWIPA an i bochan i biatak tein, thla an cam tikah Jerusalem cu a thawng tukmi Assiria siangpahrang Sennakherib kutin a rak khamh bantuk khan, Kan Ram khualipi Hakha hi Rimnampa Sennakherib Bomb le kuan lakin khamh a si nak hnga zaam loin thlatu biatak chinchin in kan cam deuh awk a si.\nKei cu, BAWIPA kaa bochan, BAWIPA hi ka zumh. Tehte pahnih a kan tuahpiak hnu chinchin hincun, ka zumh chinchin! Hakha khua i PATHIAN mithim hna nih THIANG THLARAU kan doh i a ngaih kan chiatter dah ti lo ahcun, BAWIPA nih a kan huhphenh lonak ding ka thei lo.\nBOMB THAWNG LE MEITHAL THAWNG LAKAH AR AN HUNG KHUANG! Hakha: Nizan Sept 20. 2021, 11:30 PM hrawng cu Bomh thawng le meithal thawngin a khat țhan. Chikhat te thawngpang a hun dai deuh i dide ngaiin ka țhut ko lio ahcun, zeithawng pang thei lo bang, Ar an hung khuang lulhmalh hna! Zan tam ngai kah thawng a thang cang i mahlak ahcun, Ar khuan thawng zong ka thei bal lo. Ar an hun khuan hnu zawng cun puah thawng voitampi a um rih.\nRalram i a ummi nih an chim tawnmi cu, biatak te i kan i kah ahcun Ui le Ar zawng nih an țih i an awn au ngam lo an ti tawn! Sihmanhselaw nizan cu Bomb thawng le Meithal thawng kar lakah Ar an hun khuan thawng ka theih tikah phundang pi khin ka chunglei ah hnangamnak le lawmhnak ka ngei.\nCutluk tluk i Bomh puak thawng a thangmi le Meithal thawng a thangmi lak i ngamh taktak i Lai Ar kawng pawl an hun khuan lulhmalh mi hi a sawhsawh a si bal lai lo tiah ka ruah. Tei Khuan a si kho ko lo maw? Zeitin nan ruah ve?\nBAWIPA kan PATHIAN nih, Ar khawng hna hmangin, Hakha khuami hna țih hlah u, nan thinphang hlah u a kan tinak a si ko hnga lo maw? Sermi thil vialte PATHIAN Lamkaltu an si țung? Lamkaltu, Tluang Lian (Martar)\n← Sui Thantlang le Chinram cu kum 70 leng an uk cang. Khuachia pennak le an Baal pathian hrawkin cihmih asi caah\n𝗧𝗲𝗶𝗻𝗮𝗸 – 𝗞𝗮𝗻 𝗱𝗼𝗵𝗺𝗶 𝗿𝗮𝗹 𝗹𝗲 𝗸𝗮𝗻 𝘀𝘂𝗻𝗴𝗵𝗺𝗶 𝘁𝗵𝗲𝗶𝗽𝗮𝗿 →


COVID-19 Rikhiah Khamnak Tangah UNHCR Ram Thumnak Lei Kalnak Tawlrel Ningcang | Refugee Malaysia\nCOVID-19 Rikhiah Khamnak Tangah UNHCR Ram Thumnak Lei Kalnak Tawlrel Ningcang\nCovid-19 karh lo dingin khamnak nih hin khualtlawn rikhiah khamnak telh in siseh, ram thumnak lei kalnak rawlrel ningcang le kalnak telh in siseh, Malaysia telh in vawleicung pumpi hi a hnursuan cuahmah lio a si.\nMalaysia Cozah nih Lengchuah Khamnak Nawl an chuahmi le zapi ngamnak caah ruahnak i cheuhnak a tuahmi ning zulh in ram thumnak lei kalnak telh in ralzam hna le UNHCR riantuantu hna ngandamnak huhphenhnak caah tiin UNHCR riantuannak a tambik cu a langhlat (telephone le video call) in tuah le ttuan an si.\nCOVID-19 nih hin ramdang khualtlawnnak hi faktuk in a hnursuan caah Malaysia ah a ummi ralzam hna telh in ram thumnak lei ah lan dingin cohlan cangmi ralzam hna zong hi a hnursuan ve hna.\nMahhi thil sining thlennawnnak hna nih a langhlat in biahalnak (interview) tuah hi a chuahpi, nain ram thumnak lei lanhnak dang caah tahfung hna le tawlrel ningcang hna cu a hlan bantuk khan amah ning te a si ko.\nRam thumnak lei kal hi covo a si lo. UNHCR nih zung ah min a khumhmi hna asiloah ralzam sinak a pekmi hna hi ram thumnak leiah a lanhter hna lai tinak a si lo.\nRam thumnak lei lanhnak hi cu tihnung tuk dirhmun ah a dirmi ralzam hna huhphenh le kilvennak ca lawngah a si ko rih. Ram thumnak lei lanhnak ding caah a si khomi case thencheu ning hna cu pumpak pakhat nih huhphehnak le kilvennak an herhning zulh in a si ko rih lai.\nRam thumnak lei lan dingin case pakhat biachahnak tuah awkah pekmi hi minung pakhat nih huhphenh le kilven a herh tukning zulh in siseh, pawngka umtuning zulh in huhphenh le kilven a herhning in siseh, ram thumnak lei a latu ding ram dirhmun le sining zulh in siseh, ram thumnak lei lanhnak ding hmunhma hna a lawnning zulh in siseh thil sining tampi ah cun aa hngatmi a si.\nRam thumnak lei kal dingin na case kha timhlamhpiak cia a si i, ram thumnak lei lanhnak tawlrelnak ding caah a herhmi na konglam tling deuh in chapchuan a herh ahcun Durable Solution Unit (DSU) nih telephone in pehtlaihnak an in tuah lai.\nRam Thumnak Lei Kalnak Biahalnak (Interview)\nRam thumnak lei kal dingin tawlrepiak dingah na case kha aa tlak ko tiah hmuh a si ahcun a langhlat biahalnak tuah dingin sawm na si lai. Hawi he i khat loin sining le dirhmun dang a simi cu COVID zulhphung nih a onh ningin UNHCR ah biahalnak tuah a si lai i, a dang biahalnak paohpaoh cu a tlangpi in online le telephone in biahalnak tuah an si lai. A langhlat in biahalnak tuah na duhlo ahcun biahalnak tuah dingin chawnh na si lioah khan Durable Solution Unit kha na chimh hna lai. Hi ruang ahhin ram thumnak lei na kalnak dingah UNHCR nih na case an in ruahpiakmi kha a hnursuang hlei lai lo. Asinain, hmaitonh in biahalnak tuah dingmi caan cu UNHCR zung on than a si tik lawngah a si lai caah hmaitonh in biahal na si dingmi caan belte a rau kho.\nRam thumnak lei kalnak a langhlat in biahalnak tuah na si lioah hin atu bantukin chawnh na sinak a ruang le ram thumnak lei kalnak tawlrel ningcang hna kha a tawinak in fianternak le chimhnak an ngeih lai. Zalong tein na um khawhnak le a himnak hmunhma ah na um le umlo kha a zohfel lai, cun na konglam na chimmi biathli mi zeihmanh nih an theih khawhlonak ding caah a humzual lai. UNHCR ah a herhmi ca pek ding a um ahcun amah nih a pek ningcang kha an chimh lai.\nMui lang in siseh, mui lang loin siseh ram thumnak lei kalnak a langhlat in biahalnak tuah lioah zaangfah tein aw na khumh lai lo. Cuti na tuah a si ahcun bia thlithup thuhnawhmi kongah nawl na buar a si lai i, UNHCR nih fakpi in na thil tuahmi a zoh lai.\nUNHCR Ah Ram Thumnak Lei Kalnak Biahalnak Na Dih Hnu Ah\nRam thumnak lei kalnak biahalnak na phit hnu ah na case kha tha tein zoh than a si lai, cun ram thumnak lei mi cohlangtu hna nih an in ruahpiaknak ding caah na case hi kuatpiak na si lai maw ti kha biachahnak tuah a si lai.\nUNHCR ah biahalnak na dih cang hnu ah biahal ding na ngeih ah maw asiloah na konglam sining a thar in thawngthanh le pek na duh biana ah na chungkhar ah benh chap na duhmi/ minung zat i thlennawnnak a um ahcun mlsludsu@unhcr.org ah e-mail na kuat lai.\nRam thumnak lei kal dingin na case kuatpiak na si ahcun Durable Solution Unit asiloah ram thumnak lei in mi cohlangtu ram nih pehtlaihnak an in tuah lai i ram thumnak lei na kalnak ding caah na case an in kuatpiakmi kong kha thawng an in thanh lai.\nRam thumnak lei na lanh khawhnak ding caah a donghnak bik biachattu cu ram thumnak lei in mi cohlangtu ram hna an si i anmah ram phung le phai ningin biachahnak an tuah lai.\nRam thumnak lei kalnak biahalnak na phit thla 6 hnu ah pehtlaih na si lo ahcun zaangfahnak tein mlsludsu@unhcr.org ah e-mail na kuat lai. Email hi tam tuk lawmmam kuat kan si caah, hlathlainak kuatmi paoh pumpak cio cun UNHCR nih lehnak a tuah kho hna lo. Zaangfahnak tein aa khatmi hlathlainak kha UNHCR ah voi tamtuk in rak kua hlah. Zeicatiah, tawlrelpiak na si dingmi caan a fumter lai.\nUS asiloah Canada Ah Na Case Kuatpiak Na Si Ahcun\nUnited States of America ah na case kuat a si ahcun e-mail (KL.Inquiries@rescue.org) asiloah telephone (+603 2141 5846), fax (+603 2144 8716) asiloah an web portal, CASI ahhin Resettlement Support Center (RSC) ah na case dirhmun na check khawh.\nCanada ah na case kuat a si ahcun Immigration, Refugees and Citizenship Canada’s web form ahhin na case dirhmun ka check khawh.\nRam Thumnak Kal Hlan Deuh Ah Timhtuahning le Kalnak\nRam pumpi in i chawnh khawhmi zawtnak ruangah ram tampi nih anmah rammi a silomi hna caah an ram chung khualtlawng luhnak rikhiah khamnak an tuah rih. Ram pumpi in i chawnh khawhmi zawtnak ruangah ram tampi nih anmah rammi a silomi hna caah an ram chung khualtlawng luhnak rikhiah khamnak an tuah rih. Cohlanmi ralzam tlawmpal te hna cu ram thumnak leiah kal kho ding an si ko nain, atu lioah cun vawleicung ram pumpi khualtlawnnak hi caan saupi a rau. Ram pumpi i chawnh khawhmi zawtnak a zor hin cun ram thumnak lei nih ralzam hna cohlan ding an i tim ko, cun khualtlawn zong duhsah tein cohlan timh a si ko.\nThe International Organization for Migration (IOM) nih ngandamnak lei check nak le cacawnnak, cun ram thumnak lei kal kho dingin cohlan cangmi ralzam hna an kal khawhnak ding telh in ram thumnak lei lanh hlan deuh ah a herhmi timhtuah ding paoh anmah nih an tawlrel i an timhtuah. Ram thumnak lei nih cohlan na si cang hnu ahcun, ram thumnak lei kal dingin timhlamh dih a si hnu ah IOM nih an in pehtlaih te lai. Ram thumnak lei kal dingin cohlan na si hnu ah umkalnak kong he pehtlai in timhtuah le tawlrelnak kongah biahal na duh ahcun, IOM Kuala Lumpur i iomkulinq@iom.int asiloah +603 923 5540 ah na chawnh khawh.\nNa phone number asiloah na umnak (address) na thlen ahcun UNHCR ah zaangfah tein thawngthanh\nNa mobile phone number asiloah na umnak na thlen ahcunUNHCR sinah thawngthanh kha philh hlah. A herhmi a um tikah UNHCR nih an in pehtlaih khawhnak ding caah le tlai chin vima ti loin an in tawlrelpiak khawh lai.\nA BIAPIMI: UNHCR Riantuannak Paoh Cu A Man Um Lo.\nMinung pakhatkhat a si lo le butlang hna nih UNHCR a si lo le a ttuantti hawi hna sin ah ramthunak lei kalnak telhchih in bawmhnak an in pek khawhnak hnga kan in hal piak lai i tangka na kan pek lai tiah an in ti a si ahcun, a ho hmanh rak zum hna hlah. UNHCR riantuannak he i thlennawn dingin tangka an in hal a si lo le nupa sinak telh chih in a dang an duhmi tuah an in fial ahcun, UNHCR ah a rannak in report rak tuah.\nInspector General’s Office (IGO) : inspecgtor@unhcr.org\nAsiloah, na lungtlinlonak ca na tialmi cakuang ah sanh na duh ahcun UNHCR Zung Gate B zawn i CAKUANG SENMI ah na sanh lai.\nReport tuahmi/ tlungtlinlonak lonak bia thlithup ah ruah an si lai. Na lungtlinlonak (i hlennak le eihmuarnak) online in kuat na duh ahcun hika hi na hmeh khawh.


Dr. Hmuh Thang Thawngtheih Cu Khuaruahhar A Si Ko - Chin Eleven News\nThantlang peng nih Pa can ah kan i neih mi Dr.Hmuh Thang cu CDF Thantlang le Ralhrangbu biatak tein an vun i kahdoh hnu, August 21.2021 ni cun ralhrangbu nih biaktak tein an runven cang tiah theih a si.\nHi konghe pehtlai in Thantlang khuami pakhat nih a chim nak ah cun kan hnu lei ah voi khat cu Dr.Hmuh Thang le a chungkhar hna Chungkhar thlacamnak an tuah lio pi ah ruah lo in an inn pawng teah kutcheh bomb a rak puak cang.\nAmahbelte August 21.2021 tuzing suimilam 9Am ah CDF Thantlang le ralhrangbu an i kap ti mi thawngpang belte cu ka thei loh. hmun dangdang ah an i kah zong a si kho.zeicatiah Thantlang khua chungah thil a cang mi hmanh micheu nih cun kan theih khawh lo mi tampi an um caah a si tiah a chim. Chin Online Media\nAA Ralkap Nih Hin Chinram Hi Laak Hrimhrim Le Paletwa Mino Hi A Ralkap Ah Hman A Timh Hrimhrim


Nu caah: Kan Thi rat ning a tlawm a tam ning kong kau ah..theihtlei.. – Vaurawng\nNu caah: Kan Thi rat ning a tlawm a tam ning kong kau ah..theihtlei..\nPosted By: vaurawng.com September 14, 2019\nThi rat ti mi cu Nu tling kan van si hnu in cun nu asi mi paoh nih cun ton cio asi i kan thi a rat ning a tlawm kong le a tam kong ah mah ti hin asi tawn…\nThlakhat ah voikhat cu caan hmaan te in a rat ding asi i mah kong ah hin nu asi mi nih cun kan i ral rin a hauh mi cu a ni a rat caan cu dengteo in cun chim awk a tha lo i a cheu cu voikhat a rat ah hin ni (2) in a tam cem ni (7) tiang a ra mi um asi ve..\nKan thi a rat lo tik ah kan thin a phang tuk tawn, .. asinain zei ruang ah dah ka thi a rat lo ti theih nak cu .. nau pawi ruang ah asi kho i a cheu cu kan Thi a dongh lai hrawng ah cun mah ti khin um tawn asi ve. Cun va zong a nei lo mi pa he a it tti lo mi na si i na Thi a rat lo ah cun na Nau inn chung ah a bo mi a um kho , cun a cheu cu Sii tam tuk a ding mi na si ah cun Homorne ai thlen ruang zong ah asi kho ve mi asi, thla khat hrawng a rat lo asi ah cun sibawi sin ah nai piah zok a hau..\nCun na Thi a rat lio ah na Lu nai tawl asi ah cun thi rat lo a fawi ,coffee din tik ruang zong ah thi rat lo a fawi an ti mi khi zei hmanh a asi lo mi asi , cun na Thi rat mi adih tik ah thir dat pawl kha na ei piak than a hau ,cun nai thianh hlimh a hau fawn, cun exercise na tuah piak pah a hau, cun Pad (thi danh) zong khi na zi (4) ah voikhat lengmang cu na thlen piak ah a tha cem..\nBe the first to comment on "Nu caah: Kan Thi rat ning a tlawm a tam ning kong kau ah..theihtlei.."\nFans pawl sinin Honda Motor laksawng a comi Esther\nEsther nih Yangon ah Fan Meeting a tuah!\nChampion League zuamnak ah Ronaldo nih Lyon Club cu ralrinnak a pek hna\nPasal caah tlangval a kawl ning a van phuan || Thinzar\nPasal caah a duhmi tlangval phun a van phuan+Video


Lai Cataar An Tlau – THE CHINLAND POST\nLai Cataar An Tlau\nSalai Van Biak Thang — Mandalay in Lairam chung kan luh tikah khua min zapi cu Kawlca in tial an si. Khua luhnak le khua donghnak cataar hna cu Kawlca in tial an si. A cheu khua min cu a rel a har caah midang hal lo ahcun khoika khua kan phak hmanh theih a si lo.\nRangoon, Mandalay le Kawlholh hmannak khua dangdang i a thangmi mino hna caah cun a rel a fawi ngai men lai nain a kiken khuate lei le ramdang in Laitlang a rak tlawngmi hna caah cun a har ko lai. Kawlram ummi kan si caah Kawl cataar kan hmanmi kha a dik ve ko nain ziah Lai catial zong kan telh chih ve hnga lo ti ka ruat.\nKhua chung kan luh tikah lamkam i khaimi kunza dawr in rawl-einak dinhhmun le thilthuam dawr tiang nih Kawl cataar lawngte kan hman ngawt. Dawr zongah ruah a si set lomi lamkam deuder bantuk ah datsi (petrol/diesel) a zuarmi zong nih cataar fatete caah Kawlca kan hman. Thil cawtu hi Kawlmi lawng an si tinak cu a si lai lo dah.\nHakha khua chung kan hon phan i Kawl cataar a tam chinchin. Cozah zung vialte cu Kawlca in tial dih an si. Lakphak dawr in sabuti dawr le Laithil zuarnak dawr tiangin Kawl cataar kan hman. Biakinn tampi nih Mirang cataar kan hman deuh i a cheu nih Mirang le Kawl kan cawh.\nLammin cu remhmi tete a um i rel khawh an vun si cang. Vunraang le miphun dang cu phun dang, Mizoram le Bangladesh i Chittagong Tlanghrawn um kan unau hna nih an kan tlawn tikah kan holh aa khat ko nain cataar an rel khawh ding a tlawm ngai lai.\nHi kong ruah tikah aho hlei mawhphurhter ding kan um lo. Thil sining nih a rak kan kalpi ngaimi a si i cu thil sining cu cozah he a rak i pehtlai peng. Nain, chan karlak ah kan sining kha kan rak i philh sual lo a biapi hringhran.\nAtu kan sining ruah set tikah vawlei cungah miphun fate pakhat kan si. Hmailei kum 50, kum 100 hei tuak tikah Laica hi zeidah a lawh lai timi chim awkah a har ngai. Nain, cu lila cu kanmah miphun cungah ai hngetmi a si. Laitlang ah Lai cafang fonh in tialmi Lai catial le Lai cataar kan nunter a herh hringhran. #\nPrevious 2020 thimnak – NLD maw, CNLD maw USDP dah; Hakha – Thantlang dirhmun cuanhnak


Zing Lei Zung On Caan A Phak Tik Cu, Thil Pakhat Khat A Si Kho Cang – Chin 11 News\nZing Lei Zung On Caan A Phak Tik Cu, Thil Pakhat Khat A Si Kho Cang\nHakha AYA Bank ah Police pawl nih an kan hngah. Thaizing Riantuan tu pawl kai kan i tim lo. Hakha khua a si lo mi CDM ah a tel mi kan pu le hna zung ah an um ko .Bank on ding in Police an bawi le nih kan duh na lo in,hramhram le tlerhkhonh in an kan on ter lai kan phang ko.\nZinglei Zung on caan a phak tik ah Dawtmi nu le pa , U le nau hna Pakhatkhat a si sual ah cun nan kan ttan pi nak lai zaangfah kan in nawl hna. Mizapi theih ding in kan Share piak hram ve. Credit-Moe Moe\nBank kip an hngah dih! Hakha AYA Bank ah Police pawl nih an kan hngah .Thaizing Riantuan tu pawl kai kan i tim lo.Hakha khua a si lo mi CDM ah a tel mi kan pu le hna zung ah an um ko .Bank on ding in Police an bawi le nih kan duh na lo in,hramhram le tlerhkhonh in an kan on ter lai kan phang ko.\nZinglei Zung on caan a phak tik ah Dawtmi nu le pa ,U le nau hna Pakhatkhat a si sual ah cun nan kan ttan pi nak lai zaangfah kan in nawl hna .. Mizapi theih ding in kan Share piak hram ve!


Ronaldo le Messi nih an co bal rih lo mi laksawng cu Luka Modric nih a co – LAICOMM\nRonaldo le Messi nih an co bal rih lo mi laksawng cu Luka Modric nih a co\nPosted By: CHIN TECH November 15, 2019\n2019 kum caah Golden Foot laksawng a co tu ding cu theih a si cang. Mah laksawng cu Monaco khua ah kum fatin tuah tawn mi zong a si. Cun mah laksawng caah zaanglek thiam minung 10 zong an rak thim. Mah laksawng a co tu cu a ke neh cu Sui in copy an tuah i an pek mi laksawng phun a si.\nMah laksawng i khuaruahhar a si nak cu zaanglek pakhat nih voi 1 lawng co a si. Cun tulio pumpululh lentecelhnak ah a thabik tiah mipi nih cohlanmi Ronaldo le Messi cu tu laksawng a hmu bal rih lo mi zong an si. Golden foot laksawng cu pumpuluh tuanbia ah teinak a hmumi mi kum upa a si cangmi zaanglek chung lawng in rak thim a si.\nCun zaanglek an i celh chung teinak an rak hmuhmi cung ah an conglawmhmi laksawng pakhat zong a si. Winner an thim nak ah Pumpak in a thiam mi a si pin ah teamwork in zong teinak a hmumi zaanglek deuh thim a si. Kum 28 tiang zaanglek cu thiam a si. Laksawng a la balmi zaanglek pawl cu kum 30 tluk an si. Tukum caah Golden foot laksawng cu Crotia le Real Madrid laikal Modric nih Ronaldo le Messi cu lonh in a rak co nak cu a si.


Nichiar In Ralkap An Zaam Cang, Tutan Zongah Minung Tampi An Zaam Than Hoi - Chin Eleven News\nAugust ni 22 zaan suimilam 7:00 pm hnu ah Dawei khuapi pawng um khamaya 401 le 402 kawl ralkap minung 5 cu kawl ralkap cuah tak in an zam hi asi. pakhat an tlai hnu ah mei thal in thi lak an kah ti asi.\nCu khua te thil cang nak hmun ah khua sa mi khua mi pakhat nih cun nizan suimilam 7:00 hnu ah meithal thawng kan theih ralkap in a zam mi pakhat thi lak in an kah hi asi tiah a chim.\nCun caan tlawmpal hnu ah khua chung an chuah tak man hlan ah ralkap in a zam mi minung 3 cu khua chung lam pi ah tlai an si tiah mit hmuh tu khua mi pakhat nih cun a chim. An pathum in hri tem in an kal pi mi hna ka hmuh ti in a chim.\nKhuami mit hmuh tu pakhat nih cun hi tin a chim hi hna pawl hi ralkap thar an si lai ka zum hi ka an phan nak a sau rih rua lo khua chung lam thil sining zei hman an theih lo zam khawh nak ding lam zawng an theih lo ti in an chim khua chung chuah tak zia zawng an thiam lo ralkap thar an si ka zum tiah a chim.\nA zam mi hnu minung 5 lak ah pakhat cu a tu tiang an tlai kho rih lo a va luat kho te hna dik maw? Tu tiangah cun an tlai kho lo a luat rih ko ti in a chim. Hi ralkap a zam mi minung 5 hna hi meithal keng lo ralkap thuam hruk lo in mipi sawsaw bantuk in a zam mi hna an si ti in a chim.\nHi thil cang nak dawei khuapi pawng um thapichong khua cu ralkap nih zan khua dei tu zing tiang pakhat an hmuh lo mi an kawl lenmang rih ko tiah khitthit thawngzam sin ah a chim.\nDawei khua pi um tatyin pakhat ning in ralkap kawl ralhrang minung 25 zawng an tatyin ning pi in ralkap in an zam tiah a chim chih a tu ah cun kawl ralkap thenkhat cu ralkap in an zam mi an tam ngai ngai cang. D day hi phan cang sehlaw a tha.Vafim Thuro\nMindat Peng Khuate Cu Ralhrang Nih Hriamngan In An Kah Caah An Khuapi In An Zaam Dih